cyanic-selkie/wikianc huggingface dataset:
ഓപ്പസ്
സ്വതന്ത്രമായതും, നിർമാതാക്കൾക്ക് പ്രതിഫലം നൽകേണ്ടാത്തതും, വിവിധോദ്ദേശ്യയുക്തമായ ഒരു ഓഡിയോ ഫോർമാറ്റ് ആണ് ഓപ്പസ്. ഈ ഫോർമാറ്റിനെ ഇന്റർനെറ്റ് എൻജിനീയറിങ് ടാസ്ക് ഫോഴ്സ് (IETF) ഒരു ഓഡിയോ സ്റ്റാൻഡേർഡ് ആയി അംഗീകരിച്ചിരിക്കുന്നു. ഇത് സ്കൈപ്പിന്റെ സിൽക്ക് കോഡെക്കിന്റേയും, സിഫ്.ഓർഗിന്റെ (Xiph.Org) കെൽട്ട് (CELT) കോഡെക്കിന്റേയും സമന്വയമാണ്. വളരെ കുറഞ്ഞ ലാറ്റൻസിയും (2.5-60 മില്ലി സെക്കന്റ്), വളരെ വ്യക്തതയാർന്ന ശബ്ദം രേഖപ്പെടുത്താൻ കഴിയുമെന്നതിനാലും, ഇന്റെർനെറ്റ് ടെലഫോണി, വീഡിയോ കോൺഫറൻസിങ് മുതലായവക്ക് ഈ ഓഡിയോ ഫോർമാറ്റ് ഉപയോഗിക്കാൻ കഴിയും.
6 കിലോബിറ്റ് പ്രതി സെക്കന്റ് മുതൽ 510 കിലോബിറ്റ് പ്രതി സെക്കന്റ് വരെ ആണ് അനുവദനീയമായ ബിറ്റ് റേറ്റ്. സാംപ്ലിങ് റേറ്റ് ആകട്ടെ 8, 16, 24, 48 എന്നീ കിലോ ഹെർട്സുകൾ ആകാം. അഡ്വാൻസ്ഡ് ഓഡിയോ കോഡെൿ (AAC), വോർബിസ്, എംപി3 എന്നീ ഓഡിയോ ഫോർമാറ്റുകളേക്കാളും വ്യക്തമായി ശബ്ദം രേഖപ്പെടുത്താൻ ഓപ്പസിനു കഴിയുമെന്ന് ആദ്യകാല താരതമ്യ പഠനങ്ങൾ സൂചിപ്പിക്കുന്നു.
ഒപസ് സംഭാഷണ-അധിഷ്ഠിത എൽപിസി-അധിഷ്ഠിത സിൽക്ക് അൽഗോരിതം, ലോവർ-ലേറ്റൻസി എംഡിസിടി-അധിഷ്‌ഠിത സിഇഎൽടി(CELT)അൽഗോരിതം എന്നിവ സംയോജിപ്പിക്കുന്നു, പരമാവധി കാര്യക്ഷമതയ്‌ക്കായി അവ തമ്മിൽ മാറ്റുകയോ, സംയോജിപ്പിക്കുകയോ ചെയ്യുന്നു. ബിട്രേറ്റ്, ഓഡിയോ ബാൻഡ്‌വിഡ്ത്ത്, കോമ്പ്ലസിറ്റി, അൽഗോരിതം എന്നിവയെല്ലാം ഓരോ ഫ്രെയിമിലും പരിധിയില്ലാതെ ക്രമീകരിക്കാൻ കഴിയും. ഓപസ് അൽഗോരിതത്തിന് കാലതാമസം കുറവാണ് (സ്ഥിരമായി 26.5 എംഎസ് ആണുള്ളത്).
ഓപ്പസ് ഓഗ് കണ്ടെയ്നർ ഫോർമാറ്റാണ് ഉപയോഗിക്കുന്നത്. ഓപ്പസ്സിനെ മാട്രോസ്ക കണ്ടെയ്നർ ഫോർമാറ്റിൽ ഉൾപ്പെടുത്താനുള്ള ശ്രമങ്ങൾ നടന്നുവരുന്നു. ഓപ്പസ്സിനെ വിപി9 വീഡിയോ കോഡെക്കിനോടൊപ്പം വെബ്എം പദ്ധതിയിൽ ഉൾക്കൊള്ളിക്കാനുമുള്ള ശ്രമങ്ങൾ ഗൂഗിൾ നടത്തിവരുന്നു.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടർ ഫയൽ തരങ്ങൾ
റോയൽ ബൊട്ടാണിക്കൽ പാർക്ക്, ലാമ്പെൾറി
റോയൽ ബൊട്ടാണിക്കൽ പാർക്ക്, ഭൂട്ടാനിലെ ആദ്യത്തെ സസ്യോദ്യാനം ആണ്. ഡോച്ചുല പാസിൻറെ പശ്ചാത്തലത്തിലാണ് ലാമ്പെൾറി സ്ഥിതി ചെയ്യുന്നത്. 125 ഏക്കർ (51 ഹെക്ടർ) വിസ്തൃതിയിൽ വ്യാപിച്ചുകിടക്കുന്ന ഈ സസ്യോദ്യാനം ജിഗ്മെ സിങ്കിയെ വാൻചുക് ദേശീയോദ്യാനത്തിനും ജിഗ്മെ ദോർജി വാൻചുക് ദേശീയോദ്യാന ത്തിനുമിടയിലെ ജൈവശാസ്ത്ര ഇടനാഴിയായി പ്രവർത്തിക്കുന്നു.
ഇവിടെ നട്ടുപിടിപ്പിച്ചിരിക്കുന്ന ആകെയുള്ള 46 ഇനം റോഡോഡെൻഡ്രോൺ സസ്യയിനങ്ങളിലെ, 18 വർഗ്ഗങ്ങൾ തദ്ദേശീയവും മറ്റു 28 ഇനങ്ങളെ ഭൂട്ടാനിലെ വിവിധ പ്രദേശത്തുനിന്ന് കൊണ്ടുവന്ന് ഇവിടെ നട്ടുവളർത്തുകയും ചെയ്തതാണ്. ഈ റോഡോഡെൻഡ്രോം സസ്യങ്ങൾ മാർച്ച് മദ്ധ്യത്തിനും ആഗസ്റ്റ് ആദ്യവും പുഷ്പിക്കുന്നു. ഈ സസ്യോദ്യാനത്തിൻറെ പരിധിയ്ക്കുള്ളിലായി 3100 മീറ്റർ ഉയരമുള്ള ഡോച്ചുള പാസിൽ 108 സ്തൂപങ്ങൾ (ചോർട്ടെൻസ്) നിലിൽക്കുന്നുണ്ട്.
2008 ജൂൺ മാസത്തിൽ ഈ ഉദ്യാനം ജിഗ്മെ കെസാർ നംഗ്യാൽ വാൻചുക്കിൻറെ കീരീടാധാരണ വാർഷികം, ഭൂട്ടാനിലെ രാജവാഴ്ചയുടെ നൂറാം വാർഷികം എന്നീ ആഘോഷങ്ങളുടെ സമയത്താണ് ഔദ്യോഗികമായി തുറന്നുകൊടുത്തത്. ഫെൻഡെൻ ഗ്യാംറ്റ്ഷോ ആണ് പാർക്കിൻറെ നടത്തിപ്പുകാരൻ. ഇദ്ദേഹം ചെറുപ്പക്കാരും വിനീതരും കഠിനാധ്വാനികളുമായ ഒരു കൂട്ടം ജീവനക്കാരുടെ സാങ്കേതിക ടീമിനെ നയിക്കുന്നു. ഉദ്യാനത്തിൽ സന്ദർശകർക്കു സൌക്യര്യമൊരുക്കിക്കൊടുക്കുന്ന ഒരു കേന്ദ്രം വേനൽക്കാലത്ത് രാവിലെ 9 മണി മുതൽ വൈകിട്ട് 5 മണിവരെയും, ശൈത്യകാലത്ത് രാവിലെ 9 മണി മുതൽ വൈകിട്ട് 4 മണിവരെയും ഉദ്യാനത്തിനുള്ളിൽ പ്രവർത്തിക്കുന്നു. പൊതുജനങ്ങൾക്ക് മാലിന്യ നിർമാർജ്ജന പദ്ധതികളെക്കുറിച്ചു ബോധവത്കരണം നടത്താനുള്ള വിവിധ പരിപാടികളുമായി ഈ സസ്യോദ്യാനം മുന്നോട്ട് പോകുന്നു. ഗാർബേജ് ഇൻ, ഗാർബേജ് ഔട്ട് പോളിസിയ്ക്ക് ഈ ഉദ്യാനം പ്രാമുഖ്യം കൊടുക്കുന്നു.
ഭൂമിശാസ്ത്രം
സമുദ്രനിരപ്പിൽ നിന്നും ഏകദേശം 2,100 മീറ്റർ (6,900 അടി) ഉയരത്തിനും 3,750 മീറ്റർ (12,300 അടി) ഉയരത്തിനും ഇടയിലാണ് ഈ സസ്യോദ്യാനം സ്ഥിതി ചെയ്യുന്നത്. സിൻചുല, ഹെലേല, ഡോച്ചുല എന്നീ മലനിരകളുടെ മുക്കവലയാണ് ഈ സസ്യോദ്യാനം. അതിനുള്ളിലായി റോഡോഡെൻഡ്രോണുകളുടെ ഒരു ബൊട്ടാണിക്കൽ പാർക്ക് ഉണ്ട്. ബാരിറ്റ്ഷോ എന്ന പേരിലറിയപ്പെടുന്നതും തദ്ദേശീയരായ ആളുകൾ അർപ്പണ മനോഭാവത്തോടെ മതപരമായ ചടങ്ങുകൾ ചെയ്യുന്നതിനുപയോഗിക്കുന്നതുമായ ഒരു തടാകം ഈ ഉദ്യാനത്തിനുള്ളിലായിട്ടുണ്ട്. റോഡോഡെൻഡ്രോൺ വാക്ക് (1 കിലോമീറ്റർ), സെർച്ചു നേച്ചർ ട്രെയിൽ (1 കിലോമീറ്റർ - 0.62 മൈൽ), ഡോച്ചുല നേച്ചർ ട്രെയിൽ (1.5 കിലോമീറ്റർ - 0.93 മൈൽ), ലുമിറ്റ്സാവാ പ്രാചീന ട്രെയിൽ (4.7 കിലോമീറ്റർ - 2.9 മൈൽ), ലുങ്ച്ചു റ്റ്ഷെ തീർത്ഥാടന പാത (3.5 കിലോമീറ്റർ - 2.2 മൈൽ), താഡ്ന ജങ്കിൾ വാക്ക് (125 കിലോമീറ്റർ - 78 മൈൽ) എന്നിങ്ങനെ നിരവധി ട്രെക്കിങ്ങ് പാതകൾ ഇവിടെ നിലനിൽക്കുന്നു. തിംഫുവിൽ നിന്ന് 30 കിലോമീറ്റർ അകലെ ലാമ്പെരി യിലാണ് പാർക്ക് സ്ഥിതി ചെയ്യുന്നത്.
സസ്യജന്തുജാലം
റോഡോഡെൻഡ്രോൺസിനു പുറമേ ഈ സസ്യോദ്യാനത്തിൽ 115 തരം പന്നൽച്ചെടികൾ ഉൾപ്പെടെ, അനേകം വർഗ്ഗങ്ങളിലുള്ള മറ്റ് സസ്യങ്ങളുമുണ്ട്. മറ്റു പ്രധാന വൃക്ഷങ്ങളിൽ ചിലത്, ഓക്ക്, മഗ്നോളിയ, ബിർച്ച് എന്നിവയാണ്. പക്ഷി നിരീക്ഷണ മേഖലയും ഇവിടെയുണ്ട്. കൂടാതെ 46 ഇനങ്ങളിലായി ഒരു പ്രത്യേക പ്രദേശം, ആവാസവ്യവസ്ഥ, അല്ലെങ്കിൽ ഭൂമിശാസ്ത്രപരമായ പ്രത്യേകതകളിൽ ജീവിക്കുന്നയിനം പക്ഷികളെ ഇവിടെ കണ്ടെത്തിയിട്ടുണ്ട്. ചില അപൂർവ്വ ജനുസുകളെ റിപ്പോർട്ട് ചെയ്തതിൽ monal pheasants, blood pheasants (Ithaginis cruentus) എന്നവ ഉൾപ്പെടുന്നു. കസ്തൂരിമാൻ, കടുവ, പുള്ളിപ്പുലി, ചുവന്ന പാണ്ട, പുള്ളിപ്പുലിപ്പൂച്ച എന്നിവയെല്ലാം ഉൾപ്പെടുന്ന 21 ഇനം മൃഗങ്ങളെയും ഇവിടെ കണ്ടെത്തിയിട്ടുണ്ട്.
കാട്ടുപൂച്ച (നക്ഷത്രരാശി)
ഭൂമദ്ധ്യരേഖയിൽ നിന്നുനോക്കൂമ്പോൾ വടക്കുദിശയിലായി കാണപ്പെടുന്ന നക്ഷത്രഗണമാണിത്. ഒരു ഇരട്ട നക്ഷത്രം ഇതിലുണ്ട്. മാർച്ചുമാസത്തിൽ ഇതിനെ കാണാൻ കഴിയും. 225000 പ്രകാശ വർഷം അകലെയുള്ള NGC 2419 ഗ്ലോബുലാർ ക്ലസ്റ്റർ ഇതിൽ കാണാൻ കഴിയും
വർഗ്ഗം:നക്ഷത്രരാശികൾ
മാർക്കണ്ഡേയ കട്ജു
പ്രസ്കൗൺസിൽ ഓഫ് ഇന്ത്യയുടെ അധ്യക്ഷനും സുപ്രിംകോടതി മുൻ ജഡ്ജിയുമാണ് മാർക്കണ്ഡേയ കട്ജു. .
ആദ്യകാല ജീവിതം
1946 സെപ്റ്റംബർ 20 ന് ഉത്തർപ്രദേശിലെ ലഖ്‌നൗവിൽ ഒരു കാശ്മീർ പണ്ഡിറ്റ് കുടുംബത്തിൽ ജനനം. 1967 ൽ അലഹാബാദ് യൂണിവേഴ്സിറ്റിയുടെ എൽ. എൽ. ബി. പരീക്ഷയിൽ ഒന്നാമനായി. അതിനു ശേഷം അലഹാബാദ് ഹൈക്കോടതിയിൽ വക്കീലായി പ്രാക്ടീസ് തുടങ്ങി. അഭിഭാഷകനായിരുന്ന കാലത്ത് ലേബർ ലാ, നികുതി, റിട്ട് പെറ്റിഷൻ എന്നീ മേഖലകളിലാണ് കൂടുതലും പ്രവർത്തിച്ചത്. ന്യൂ ഡെൽഹിയിലെ ലാൽ ബഹദൂർ ശാസ്ത്രി സംസ്കൃത സർവ്വകലാശാല തത്ത്വശാസ്ത്രത്തിനുള്ള (ഓണററി)ഡോക്റ്ററേറ്റും അമിറ്റി സർവ്വകലാശാല നിയമത്തിനുള്ള ഡോക്റ്ററേറ്റും നൽകി അദ്ദേഹത്തെ ആദരിച്ചിട്ടുണ്ട്.
ഔദ്യോഗിക ജീവിതം
1991-ൽ അലഹബാദ് ഹൈക്കോടതിയിൽ ന്യായാധിപനായി നിയമിതനായി. അലഹബാദ്,മദ്രാസ്,ഡെൽഹി ഹൈക്കോടതികളിൽ മുഖ്യ ന്യായാധിപനായി സേവനമനുഷ്ഠിച്ചു. 2006-ൽ സുപ്രീം കോടതിയിൽ ന്യായാധിപനായി. 20 വർഷത്തെ ന്യായാധിപവൃത്തിക്കു ശേഷം 2011-ൽ അദ്ദേഹം വിരമിച്ചു.
അവലംബം
വർഗ്ഗം:അഭിഭാഷകർ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1946-ൽ ജനിച്ചവർ വർഗ്ഗം:മദ്രാസ് ഹൈക്കോടതി ചീഫ് ജസ്റ്റിസുമാർ
ലതിക കാട്ട്
ഒരു ഭാരതീയ ശിൽപ്പിയാണ് ലതിക കാട്ട് (1948 - )
സെറ്റ്-ടോപ് ബോക്സ്
250px|thumb|[[സയൻറിഫിക് അറ്റ്ലാൻറ ഡിജിറ്റൽ സെറ്റ്-ടോപ് ബോക്സ്]] പുറമേയുള്ള ഉറവിടത്തിൽ നിന്നും ഉള്ള സിഗ്നൽ ടെലിവിഷനിൽ പ്രദർശിപ്പിക്കാനുപയോഗിക്കുന്ന ഉപകരണമാണ് സെറ്റ്-ടോപ് ബോക്സ് അല്ലെങ്കിൽ സെറ്റ്-ടോപ് യൂണിറ്റ് എന്നറിയപ്പെടുന്നത്. കേബിൾ, സാറ്റലൈറ്റ് ടെലിവിഷൻ രംഗത്താണ് സെറ്റ്-ടോപ് ബോക്സിന്റെ ഉപയോഗം.
ലതിക കാട്ട്
ജീവിതരേഖ
ഡെറാഡൂണിൽ ജനിച്ചു.ബനാറസ് യൂണിവേഴ്സിറ്റിയിൽ നിന്ന് ഫൈൻ ആർട്സ് ബിരുദം നേടി. അവിടെ അധ്യാപകനായിരുന്ന ശിൽപ്പി ബൽബീർ സിംഗിനെ വിവാഹം കഴിച്ചു. ബനാറസ് യൂണിവേഴ്സിറ്റിയിലെ അവരുടെ സ്റ്റുഡിയോ നശിപ്പിക്കപ്പെടുകയുണ്ടായി. രാത്രിയിൽ അവർ ശിൽപ്പം ഉണ്ടാക്കുന്നു എന്നായിരുന്നു ആരോപണം. ജാനിയ മിലിയ ഇസ്ലാമിയ യൂണിവേഴ്സിറ്റിയിൽ അധ്യാപികയായി. അനേകം ഏകാംഗ പ്രദർശനങ്ങൾ നടത്തി. 2000ൽ ബൽബീർ സിംഗിനെ ദുരൂഹ സാഹചര്യത്തിൽ കാണാതെയായി. 1980ൽ പാരീസ് ബൈനേയ്ലയിൽ പങ്കെടുത്തു.
സെറ്റ്-ടോപ് ബോക്സ്
ചരിത്രം
1950-കൾക്ക് മുൻപ് ബ്രിട്ടീഷ് ടെലിവിഷനുകളിൽ വിഎച്ച്എഫ് ബാൻഡ് 1 മാത്രമേ ട്യൂൺ ചെയ്യാൻ കഴിയുമായിരുന്നുള്ളു. ആകെയുണ്ടായിരുന്ന അഞ്ച് ബാൻഡ് 1 ബിബിസി വാങ്ങിയപ്പോൾ ഐടിവിക്ക് സംപ്രേഷണത്തിനായി ബാൻഡ് 3 ഉപയോഗിക്കേണ്ടി വന്നു. ബാൻഡ് 3 കൺവർട്ടർ ഉപയോഗിച്ച് ബാൻഡ് 1-ലേക്ക് സിഗ്നൽ മാറ്റി.
ലതിക കാട്ട്
അവലംബം
വർഗ്ഗം:ഇന്ത്യൻ ശില്പികൾ‎ വർഗ്ഗം:1954-ൽ ജനിച്ചവർ
സെറ്റ്-ടോപ് ബോക്സ്
ഇലക്​ട്രോണിക് പ്രോഗ്രാമിങ് ഗൈഡ്
ഇപിജി മുഖേന ഉപയോക്താവിന് പരിപാടികളുടെ സമയക്രമം, ദൈർഘ്യം, പ്രോഗ്രാമിനെക്കുറിച്ചുള്ള ലഘുവിവര​ണം എന്നിവ അറിയുവാൻ സാധിക്കു.
ഫേവറിറ്റ്സ്
സെറ്റ്-ടോപ് ബോക്സിലെ മറ്റൊരു സവിശേഷതയാണ് ഫേവറിറ്റ്സ്. ഉപയോക്താവിന് ചാനലുകൾ ഒരു ഗ്രൂപ്പായോ അല്ലാതെയോ മാർക്ക് ചെയ്യുവാൻ കഴിയും.
ഡിജിറ്റൽ ടെലിവിഷൻ
thumb|200px|right|[[ബിഗ് ടിവി ഡി.ടി.എച്ച് സേവനത്തിനായിട്ടുള്ള സെറ്റ്-ടോപ് ബോക്സ്]]
ഡിജിറ്റൽ പ്രക്ഷേപണത്തിന് ഡിജിറ്റൽ സെറ്റ്-ടോപ് ബോക്സുകൾ ആവശ്യമാണ്. ഡയറക്ട് ബ്രോഡ്കാസ്റ്റ് സാറ്റലൈറ്റ് സേവനങ്ങൾക്ക് ഇത്തരം സെറ്റ്-ടോപ് ബോക്സുകൾ ഉപയോഗിക്കുന്നു. ചില സെറ്റ്-ടോപ് ബോക്സുകൾ ഡിജിറ്റൽ വീഡിയോ റെക്കോർഡർ ഘടിപ്പിച്ചിട്ടുള്ളതായിരിക്കും. ഇന്ത്യയിലെ ടാറ്റ സ്കൈ ഇത്തരത്തിലുള്ലതാണ്.
പുറം കണ്ണികൾ
വർഗ്ഗം:ഡിജിറ്റൽ ടെലിവിഷൻ വർഗ്ഗം:കേബിൾ ടെലിവിഷൻ വർഗ്ഗം:സാറ്റലൈറ്റ് ടെലിവിഷൻ
തോട്ടകം
കോട്ടയം ജില്ലയിലെ തലയാഴം ഗ്രാമപഞ്ചായത്തിൽ സ്ഥിതി ചെയ്യുന്ന ഗ്രാമമാണ് തോട്ടകം. വൈക്കത്തുനിന്നും ഏകദേശം 4 കിലോമീറ്ററാണ് ഗ്രാമത്തിലേക്കുള്ള ദൂരം. ഭുരിഭാഗം ജനങ്ങളും തൊഴിലാളികളും കൃഷിക്കാരുമാണ്.
വർഗ്ഗം:കോട്ടയം ജില്ലയിലെ ഗ്രാമങ്ങൾ
വൈക്കം നിയമസഭാമണ്ഡലം
കേരളത്തിലെ കോട്ടയം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് വൈക്കം നിയമസഭാമണ്ഡലം. വൈക്കം താലൂക്കിൽ ഉൾപ്പെടുന്ന വൈക്കം മുനിസിപ്പാലിറ്റിയെക്കൂടാതെ; ചെമ്പ്, കല്ലറ, മറവൻതുരുത്ത്, ടി.വി. പുരം, തലയാഴം, തലയോലപ്പറമ്പ്, ഉദയനാപുരം, വെച്ചൂർ, വെള്ളൂർ എന്നീ പഞ്ചായത്തുകളും ചേർന്ന നിയമസഭാമണ്ഡലമാണ്. എം.കെ. കേശവൻ നാലു തവണയും പി.എസ്. ശ്രീനിവാസൻ മൂന്നു തവണയും പി. നാരായണനും കെ. അജിത്തും രണ്ട് തവണ വീതവും ഇവിടെ നിന്നും കമ്യൂണിസ്റ്റ് പാർട്ടി സ്ഥാനാർത്ഥിയായി വിജയിച്ചു. 2016 മുതൽ സി.പി.ഐയിലെ സി.കെ. ആശയാണ് ഈ മണ്ഡലത്തെ പ്രതിനിധീകരിക്കുന്നത്. <mapframe width="300" height="300" text="വൈക്കം നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q13114860 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കൈപ്പാട് (ഹ്രസ്വചലച്ചിത്രം)
2010-ലെ ഗോവ അന്താരാഷ്ട്ര ചലച്ചിത്രോത്സവത്തിൽ മികച്ച പരിസ്ഥിതിചിത്രത്തിനുള്ള വസുധ പുരസ്കാരം നേടിയ ചിത്രമാണ് കൈപ്പാട്. മേളയുടെ ഹ്രസ്വചിത്ര വിഭാഗത്തിൽ പരിസ്ഥിതി ചിത്രങ്ങൾക്കുള്ള മത്സരവിഭാഗത്തിലാണ് കൈപ്പാട് പ്രദർശിപ്പിച്ചത്. നിയാംഗിരി യു ആർ സ്റ്റിൽ എലൈവ് എന്ന ചിത്രത്തോടോപ്പമാണ് ഈ ചിത്രത്തിനു പുരസ്കാരം ലഭിച്ചത്. മത്സരവിഭാഗത്തിൽ തിരഞ്ഞെടുക്കപ്പെട്ട പത്ത് പരിസ്ഥിതി ചിത്രങ്ങളിൽ നിന്നാണ് ബാബു കാമ്പ്രത്ത് സംവിധാനം ചെയ്ത കൈപ്പാടിനു പുരസ്കാരം ലഭിച്ചത്.
വിവരണം
കേരളത്തിന്റെ വടക്കൻ പ്രദേശങ്ങളിലെ അഴിമുഖ പ്രദേശത്തെ ഓരുവെള്ളം പ്രവേശിക്കുന്ന ഭൂമിയിൽ ഒരു വർഷം സംഭവിക്കുന്ന ജൈവികപരിണമങ്ങളാണ് ചിത്രത്തിന്റെ ഇതിവൃത്തം. ഒന്നരവർഷം കൊണ്ടാണ് ചിത്രീകരണം പൂർത്തിയായത്. പ്രകൃതിയെ ദ്രോഹിക്കാതെ കൈപ്പാട് പാടങ്ങളിൽ നടത്തുന്ന പരമ്പരാഗത കൃഷിരീതിയെ നിലനിർത്തേണ്ടതിന്റെ ആവശ്യകതയാണ് ഈ ചിത്രത്തിൽ കാതൽ.
ജൈവകൃഷിരീതികളിലൂടെ ഓരുവെള്ളം പ്രവേശിക്കുന്ന പാടങ്ങളിലെ നെല്ല്, ചെമ്മീൻ കൃഷികൾ സംഭവിക്കുന്നതെങ്ങനെയെന്ന് ശാസ്ത്രീയവീക്ഷണത്തോടെ ചിത്രത്തിൽ ഉൾപ്പെടുത്തിയിരിക്കുന്നു. ഇത്തരം മാനുഷിക ഇടപെടലുകളാൽ ജൈവവ്യവസ്ഥയുടെ സ്വാഭാവികമായ കഴിവുകളെ ഏതു രീതിയിൽ സമ്പന്നമാക്കുന്നുവെന്ന് ഈ ചിത്രത്തിലൂടെ ആവിഷ്കരിക്കുന്നു.
അവലംബം
വർഗ്ഗം:മലയാള ഹ്രസ്വചലച്ചിത്രങ്ങൾ വർഗ്ഗം:വസുധ പുരസ്കാരം നേടിയ ചിത്രങ്ങൾ
സൂക്ഷ്മദർശിനി (നക്ഷത്രരാശി)
പേരുപോലെതന്നെ സൂക്ഷ്മദർശിനി എന്നാണ് ഇത് അറിയപ്പെടുന്നത്. 4.7 കാന്തികമാനം ഉള്ള നക്ഷത്രങ്ങൾ ഇതിലുണ്ട്. സെപ്തംബറിൽ ഇതിനെ തെക്കൻചക്രവാളത്തിൽ കാണാം.
വർഗ്ഗം:നക്ഷത്രരാശികൾ
തളിപ്പറമ്പ്
thumb|top|200px|തളിപ്പറമ്പ് കേരളത്തിലെ കണ്ണൂർജില്ലയിലെ ഒരു താലൂക്കാണു തളിപ്പറമ്പ്. ഒരു മുനിസിപ്പാലിറ്റി ആസ്ഥാനം കൂടിയാണിത്. തളിപ്പറമ്പ് പട്ടണമാണ് താലൂക്കിന്റെ ആസ്ഥാനം. താലൂക്കിന്റെ വിസ്തീർണം 1330.6 ച.കി.മീ. ആണ്. 599.26 ച.കി.മീ. ആണ് തളിപ്പറമ്പ് ബ്ലോക്കിന്റെ വിസ്തൃതി. തളിപ്പറമ്പ് താലൂക്കിൽ 47 റവന്യൂവില്ലേജുകൾ ഉൾപ്പെട്ടിരിക്കുന്നു.തളിപ്പറമ്പ് (പെരിംചെല്ലൂർ). നമ്പൂതിരിമാർ നിർമ്മിച്ച ക്ഷേത്രങ്ങളാണ് തളി. ഇത്തരത്തിലുള്ള ധാരാളം ക്ഷേത്രങ്ങളുള്ളതിനാലാണ്‌‍ തളിപ്പറമ്പ് എന്ന പേരു വന്നത്.ബ്രാഹ്മണരുടെ ഏറ്റവും പ്രാചീന ഗ്രാമങ്ങളിലൊന്നായിരുന്ന തളിപ്പറമ്പ് മുൻ കോലത്തുനാട്ടിലാണ് ഉൾപ്പെട്ടിരുന്നത്. ഈ താലൂക്കിൽ ഉൾപ്പെടുന്ന മൊറാഴ തുടങ്ങിയ സ്ഥലങ്ങൾക്ക് സ്വാതന്ത്ര്യസമര ചരിത്രത്തിൽ അവിസ്മരണീയമായ സ്ഥാനമാണുള്ളത്.
1330.56 ച.കി.മീ (513.73 ച.മൈൽ) വിസ്തീർണത്തിൽ പരന്നു കിടക്കുന്ന 47 ഗ്രാമങ്ങളുടെ കൂട്ടമാണ് തളിപ്പറമ്പ്. ഇത് ഒരു താലൂക്കാണ്. തീരദേശപ്രദേശങ്ങളായ രാമന്തളി മുതൽ കർണാടക അതിർത്തിവരെയും തളിപ്പറമ്പ് പരന്നു കിടക്കുന്നു. തളിപ്പറമ്പിലെ ജനസംഖ്യ 2001-ലെ കാനേഷുമാരി അനുസരിച്ച് 458,580 ആണ്. ഇതിൽ 162,013 ആണുങ്ങളും 158,143 സ്ത്രീകളുമാണ്. കേരളത്തിലെ ഏറ്റവും വലിയ താലൂക്കുകളിലൊന്നായ തളിപ്പറമ്പ് താലൂക്ക് അതുകൊണ്ടുതന്നെ ധാരാളം ബുദ്ധിമുട്ടുകൾ അനുഭവിക്കുന്നുമുണ്ട്. തളിപ്പറമ്പ് താലൂക്ക് വിഭജിച്ച് പയ്യന്നൂർ ആസ്ഥാനമായി പുതിയ താലൂക്ക് ഉണ്ടാക്കാനുള്ള ശ്രമങ്ങൾ നടന്നുവരികയാണ്.
ചുറ്റുമുള്ള പട്ടുവം, കുറ്റിക്കോൽ, കരിമ്പം എന്നീ ഗ്രാമങ്ങൾ സുന്ദരമായ നെൽ‌വയലുകളും ചെറിയ കുന്നുകളും നിറഞ്ഞതാണ്. കുപ്പം നദി, വളപട്ടണം നദി എന്നിവ പട്ടണത്തെ നാലു വശത്തുനിന്നും വളയുന്നു. അറബിക്കടൽ പടിഞ്ഞാറ് 14 കിലോമീറ്റർ അകലെയാണ്. കുറ്റ്യേരിയിലെ തൂക്കുപാലവും പറശ്ശിനിക്കടവിലെ നദിക്കരയിലെ സുന്ദരമായ ക്ഷേത്രവും ഒരുപാട് വിനോദസഞ്ചാരികളെ ഇങ്ങോട്ട് ആകർഷിക്കുന്നു. കണ്ണൂർ സർവ്വകലാശാല, പരിയാരം മെഡിക്കൽ കോളേജ്, സർ സയ്യദ് കോളേജ് എന്നിവ തളിപ്പറമ്പിനു ചുറ്റുമുള്ള ചില പ്രശസ്ത കലാലയങ്ങളാണ്.
തളിപ്പറമ്പിന്റെ ആരംഭം പെരിഞ്ചല്ലൂർ ബ്രാഹ്മണ കുടിയേറ്റത്തിൽ നിന്നുമാണ്. ഇവിടെ ആദ്യം കുടിയേറി പാർത്ത 2,000-ത്തോളം ബ്രാഹ്മണ കുടുംബങ്ങളിൽ ഇന്ന് 45 കുടുംബങ്ങളേ ബാക്കിയുള്ളൂ.സമ്പത്സ‌മൃദ്ധിയുടെ കേദാരമായിരുന്ന തളിപ്പറമ്പിന്റെ പഴയ പേര് ‘ലക്ഷ്മിപുരം‘ എന്നായിരുന്നു. ‘രാജരാജേശ്വര ക്ഷേത്രം‘, തൃച്ചംബരം ക്ഷേത്രം എന്നിവ പ്രശസ്തമായ ആരാധനാലയങ്ങളാണ്. ഇന്ന് തളിപ്പറമ്പിൽ ധാരാളം മുസ്ലീം, ക്രിസ്ത്യൻ മത വിശ്വാസികളും താമസിക്കുന്നുണ്ട്.
ആരാധനാലയങ്ങൾ
തളിപ്പറമ്പിൽ ധാരാളം ക്രിസ്ത്യൻ പള്ളികളും മോസ്കുകളും ക്ഷേത്രങ്ങളും ഉണ്ട്.
രാജരാജേശ്വര ക്ഷേത്രം
തളിപ്പറമ്പിലെ ഒരു പ്രധാന ക്ഷേത്രമാണ് രാജരാജേശ്വര ക്ഷേത്രം. ശിവനാണ് ഇവിടത്തെ പ്രധാന പ്രതിഷ്ഠ. ഈ പുരാതനക്ഷേത്രം പുനരുദ്ധരിച്ചത് പരശുരാമനാണെന്നാണ് ഐതിഹ്യം. ക്ഷേത്രത്തിനു തൊട്ടടുത്തായി നൂറ്റാണ്ടുകൾ പഴക്കമുള്ള തൃച്ചംബരം ശ്രീകൃഷ്ണ ക്ഷേത്രവുമുണ്ട്. രാജരാജേശ്വര ക്ഷേത്രത്തിലെ ഒരു മാസം നീണ്ടു നിൽക്കുന്ന ഉത്സവത്തിന് ആയിരക്കണക്കിനു ഭക്തജനങ്ങൾ ഒത്തുചേരുന്നു. ചെല്ലൂർനാഥൻ എന്നുകൂടി പേരുള്ള ഇവിടെത്തെ ദേവനെപ്പറ്റിയുള്ളതാണ് ചെല്ലൂർ നാഥോദയം ചമ്പു.
തൃച്ചംബരം ക്ഷേത്രം
തളിപ്പറമ്പ് പട്ടണത്തിൽ നിന്ന് 1 കിലോമീറ്റർ അകലെയാണ് തൃച്ചംബരം ക്ഷേത്രം. ഇവിടത്തെ പ്രതിഷ്ഠ ശ്രീകൃഷ്ണനാണ്. ഈ ക്ഷേത്രത്തിന്റെ മതിലുകളെ അലങ്കരിക്കുന്ന വിഗ്രഹങ്ങളും കൽ‌പ്രതിമകളും പുരാതനവും മനോഹരവുമാണ്. ക്ഷേത്രത്തിലെ എല്ലാ വർഷവുമുള്ള ഉത്സവവും പ്രശസ്തമാണ്. രണ്ട് ആഴ്ച നീണ്ടുനിൽക്കുന്ന ഉത്സവം കുംഭമാസം 22-നു ആണ്. (സാധാരണയായി മാർച്ച് 6-നു). ഉത്സവം കൊടിയേറ്റത്തോടെ തുടങ്ങുന്നു. മീനം 6-നു (സാധാരണയായി മാർച്ച് 20-നു) കൂടിപ്പിരിയലോടെ ഉത്സവം സമാപിക്കുന്നു. ഇതിനിടയ്ക്കുള്ള 11 ദിവസങ്ങളിൽ ശ്രീകൃഷ്ണന്റെയും ബലരാമന്റെയും തിടമ്പുകളേന്തിയ തിടമ്പു നൃത്തം തൃച്ചംബരം ക്ഷേത്രത്തിനു 1 കി.മീ അകലെയുള്ള പൂക്കോത്ത് നടയിലും ക്ഷേത്ര തിരുമുററത്തുമായി നടക്കുന്നു.
തളിപ്പറമ്പ് ജുമാ മസ്ജിദ്
തളിപ്പറമ്പ് പട്ടണത്തിൽ തന്നെയാണ് ഈ പുരാതനമായ മുസ്ലിം ആരാധനാലയം തളിപ്പറമ്പിലെ തന്നെ ഏറ്റവും വലിയ പുരാതന മായാ മസ്ജിദ് കൂടിയാണ് ഇത്.
മലയാള ബ്രാഹ്മണരുടെ ആരൂഢമായി കണക്കാക്കുന്ന പെരിഞ്ചലുരിൽ ശിവ ഭക്തരായ ബ്രാഹ്മണർ മാത്രമായിരുന്നു ആദ്യകാല നിവാസികൾ.
അങ്ങനെയിരിക്കെ 1320 - ൽ ചിങ്ങം മാസം ആരംഭത്തിൽ പെരിഞ്ചലുർ നാട്ടുരാജ്യത്ത് മാരകമായ പകർച്ചവ്യാധി പടർന്ന് പിടിക്കുകയും അന്നത്തെ രാജാവിന്റെ അടുത്ത ബന്ധുമിത്രാദികളിൽ പെട്ട പലരും മരിക്കുകയും ചെയ്തു. പലവിധ ചികിത്സാ രീതികൾ പ്രയോഗിച്ചിട്ടും രോഗമശമനം ഉണ്ടായില്ല. ഇതിനെ തുടർന്ന് മംഗലപുരത്തിൽ നിന്നും കൊണ്ടുവന്ന ദോഷപരിഹാര അംഗം പ്രശ്‌നം വെക്കുകയും പ്രശ്നാപരിഹാരത്തിനായി സൂഫി പാരമ്പര്യം ഉള്ള കലന്തരുമായി ( സൈനുദ്ദീൻ മഖ്ദുമിന്റെ ശിഷ്യന്മാരെയായിരുന്നു 'കലന്തൻ' എന്ന പേർഷ്യൻ നാമത്തിൽ അറിയപ്പെട്ടിരുന്നത്. വൈദ്യവും അതുഭുത സിദ്ധിയും കൊണ്ട് പ്രശസ്തരായവരാണ് കലന്തൻമാര് ) വേരുള്ള മുഹമ്മദിയരെയുടെ അഥവാ മുസ്ലിങ്ങളുടെ
സഹായം തേടണം എന്ന നിർദേശം വെക്കുകയും ചെയ്‌തു. അത് അനുസരിച്ചു രാജാവിന്റെ അനുയായികൾ ധർമ്മടത്ത് നിന്നും നാല് മുസ്ലിം കുടുംബങ്ങളെ ധരാളം പണവും ഭൂമിയും മറ്റുഎല്ലാവിധ സഹായങ്ങളും ചെയിതു കൊടുത്ത് കൊണ്ടുവരികയും ചെയിതു. ഇതിൽ യമനിൽ നിന്നും വന്നിരുന്ന തങ്ങൾ കുടുബവും ഉണ്ടായിരുന്നു. കലന്തരുടെ പാരമ്പര്യത്തിൽ വേരുള്ള ഈ കുടുംബങ്ങലാണത്രെ പെരിഞ്ചലുർ ഗ്രാമത്തെ മാറാവ്യാദിയിൽ നിന്നും രക്ഷിച്ചത്. പെരിഞ്ചലുരിന്റെ എല്ലാവിധ ഐശ്വര്യത്തിനും നിമിത്തമായത് ധർമ്മടത്ത് നിന്നും കൊണ്ടുവന്ന മുസ്ലിങ്ങളാണ് എന്ന് ഹൈന്ദവസമൂഹം ഉറച്ചു വിശ്വസിക്കുകയും അവരുമായി നല്ല ബന്ധം കാത്തുസൂക്ഷിക്കുകയൂം ചെയിതു പോരുന്നു.
തളിപ്പറമ്പ് പ്രദേശവാസികളുടെ മക്കയാണ് തളിപ്പറമ്പ വലിയ ജമാഹത്ത് പള്ളി
ഇ പള്ളിയുടെ ചുറ്റുമായാണ് തളിപ്പറമ്പ നഗരം വളർന്ന് പന്തലിച്ചത്.
ഏതാണ്ട് 1302 കാലഘട്ടത്തിൽ തന്നെയാണ് പള്ളി നിർമിച്ചിരിക്കുന്നത്. അതിന്റെ ചുറ്റുമായാണ് നാല് കുടുംബങ്ങൾ താമസിച്ചതും ഉപജീവനമാർഗം കണ്ടെത്തിയതും. പിന്നീട് വർഷങ്ങൾ കഴിഞ്ഞു ആണ് 1817 -ൽ പള്ളി പഴയ ശൈലിയി തന്നെ നിലനിർത്തി പുതുക്കി പണിതു. നാല് തറവാട്ട് കാരണവർമാരാണ് 1932 വരെ പള്ളി ഭരിച്ചിരുന്നത്.
വിദ്യാഭ്യാസ സ്ഥാപനങ്ങൾ
* അക്കിപ്പറമ്പ U P സ്കൂൾ
ഗവേഷണ സ്ഥാപനങ്ങൾ
1905-ൽ സ്ഥാപിതമായ കാർഷിക ഗവേഷണ കേന്ദ്രം തളിപ്പറമ്പിനടുത്തുള്ള പന്നിയൂരിൽ സ്ഥിതി ചെയ്യുന്നു.
ഇതും കാണുക
തിരുവിതാംകൂറിൽനിന്ന് കുടിയേറിയവർ താലൂക്കിലെ മലയോരപ്രദേശങ്ങളിലെ കാടുകൾ ഒന്നാംതരം കൃഷിഭൂമിയാക്കി മാറ്റി. കൃഷിയാണ് പ്രധാനപ്പെട്ട ജീവിതവൃത്തി. റബ്ബർ, കുരുമുളക്, ഇഞ്ചിപ്പുല്ല്, ഇഞ്ചി, കശുവണ്ടി, നെല്ല്, നാളികേരം, അടയ്ക്ക എന്നിവയാണ് മുഖ്യ കാർഷികോത്പന്നങ്ങൾ chapparappadava
പുറത്തുനിന്നുള്ള കണ്ണികൾ
വർഗ്ഗം:കണ്ണൂർ ജില്ലയിലെ പട്ടണങ്ങൾ
മങ്കര ഗ്രാമപഞ്ചായത്ത്
പാലക്കാട് ജില്ലയിലെ പാലക്കാട് താലൂക്കിൽ പാലക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മങ്കര ഗ്രാമപഞ്ചായത്ത്. മങ്കര വില്ലേജുപരിധിയിലുൾ‍പ്പെടുന്ന മങ്കര ഗ്രാമപഞ്ചായത്തിന് 20.53 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കേരളശ്ശേരി, കോങ്ങാട്], പറളി പഞ്ചായത്തുകളും, കിഴക്കുഭാഗത്ത് പറളി, കോട്ടായി പഞ്ചായത്തുകളും, തെക്കുഭാഗത്ത് പെരിങ്ങോട്ടുകുറിശ്ശി, ലക്കിടിപേരൂർ പഞ്ചായത്തുകളും, പടിഞ്ഞാറുഭാഗത്ത് ലക്കിടിപേരൂർ], മണ്ണൂർ‍, കേരളശ്ശേരി പഞ്ചായത്തുകളുമാണ്. 1961-ലാണ് മങ്കര പഞ്ചായത്ത് നിലവിൽ വന്നത്. കേന്ദ്രസർക്കാരിന്റെ 2008-09-ലെ നിർമ്മൽ പുരസ്കാരം ലഭിച്ച പഞ്ചായത്താണിത്.നിലവിൽ 14 വാർഡുകൾ ആണ് ഉള്ളത്.മങ്കര പോലിസ് സ്റ്റേഷൻ,മങ്കര റെയിൽവേ സ്റ്റേഷൻ,ഹയർ സെക്കണ്ടറി സ്കൂൾ, എന്നിവ എടുത്തു പറയേണ്ടതാണ്....
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ശെൽവരശ പത്മനാഥൻ
ശ്രീലങ്കയിലെ തീവ്രവാദ സംഘടനയായിരുന്ന എൽ.ടി.ടി.ഇയുടെ നേതാവായിരുന്നു ശെൽവരശൻ പത്മനാഥൻ എന്ന ഷൺമുഖം കുമാര ധർമ്മലിങ്കം. ഇയാൾ കുമാരൻ പത്മനാഥൻ എന്ന പേരിലും, കെ.പി എന്ന ചുരുക്കപേരിലും അറിയപ്പെട്ടിരുന്നു.
അവലംബം
വർഗ്ഗം:എൽ.ടി.ടി.ഇ നേതാക്കൾ വർഗ്ഗം:ഏപ്രിൽ 6-ന് ജനിച്ചവർ വർഗ്ഗം:1955-ൽ ജനിച്ചവർ
ഹോണോറെ ഡി ബൽസാക്
പിന്നീടു വന്ന ഒരുപാട് എഴുത്തുകാർക്കും, ചിന്തകർക്കും ബൽസാക് പ്രചോദനം ആയി. അദ്ദേഹത്തിന്റെ കൃതികൾ മാർസെൽ പ്രൂസ്ത്, എമിൽ സോള, ചാൾസ് ഡിക്കൻസ്, എഡ്ഗാർ അല്ലൻ പോ, ദസ്തയേവ്സ്കി, ഗുസ്താവ് ഫ്ലോബേർ, ബെനിറ്റോ പെരേസ് ഗാൾദോസ്, മേരി കോറെല്ലി, ഹെൻറി ജെയിംസ്, വില്യം ഫാക്ക്നർ, ജാക്ക് കെറൂവാക്ക്,  ഇറ്റാലൊ കൽവീനൊ, ഫ്രെഡറിക് എംഗൽസ്, കാൾ മാർക്സ് എന്നിവരെ സ്വാധീനിച്ചു. ബൽസാക്കിന്റെ കൃതികൾ അനേകം ഭാഷകളിലേയ്ക്ക് തർജ്ജുമ ചെയ്യപ്പെട്ടിട്ടുണ്ട്. പലതും ചലച്ചിത്രങ്ങൾക്ക് അവലംബം ആയിട്ടുമുണ്ട്.
ആദ്യ കാല ജീവിതം
ഹൊണൊറെ ബൽസാക് 1799 മേയ് 20-ന് ൽ ഫ്രാൻസിലെ ടൂർസ് നഗരത്തിൽ ജനിച്ചു. പിതാവ് ബെർണാർഡ് ഫ്രാൻസ്വാ ബൽസാ(Bernard-François Balssa) ഒരു വക്കീൽ ആയിരുന്നു. പാവപ്പെട്ട കുടുംബത്തിൽ ജനിച്ച് കഠിനാധ്വാനം വഴി ഉയർന്നു വന്ന ആളായിരുന്നു അദ്ദേഹം. ബെർണാർഡ് ഫ്രാൻസ്വാ അൻപത് വയസ്സ് ഉള്ളപ്പോൾ പതിനെട്ടു വയസ്സുകാരിയായ ഹൊണോറെയുടെ മാതാവ്, അന്ന ഷാർലൊ-ലോർ സല്ലാംബിയെയെ (Anne-Charlotte-Laure Sallambier) കല്യാണം കഴിച്ചു. ഇവരുടെ രണ്ടാമത്തെ കുട്ടിയായിരുന്നു ഹൊണൊറെ. ആദ്യം പിറന്ന ആൺകുട്ടി ഒരു മാസം കഴിഞ്ഞപ്പോൾ മരിച്ചു പോയി. അക്കാലത്തെ ഫ്രാൻസിൽ, കുട്ടികളെ മുലയൂട്ടാനായി ജനിച്ച ഉടനെ വാടക-വളർത്തമ്മമാരെ ഏല്പിക്കുന്നത് സാമ്പത്തിക സഥിതിയുള്ള കുടുംബങ്ങളിലെ ഒരു സമ്പ്രദായം ആയിരുന്നു. അങ്ങനെ ഹൊണൊറെയും ഇളയ സഹോദരി ലോറയും വീട്ടിൽ നിന്നകലെ നാലു വർഷം വളർത്തമ്മയുടെ അടുത്തായിരുന്നു. തിരിച്ച് വീട്ടിൽ വന്നപ്പോൾ അച്ഛനമ്മമാർ അധികം അടുപ്പം കാണിക്കാതിരുന്നത് ഹൊണൊറെയെ മാനസികമായി ബാധിച്ചിരുന്നു.
എട്ടു വയസ്സ് ഉള്ളപ്പോൾ ഹൊണൊറെയെ വെൻഡോം(Vendôme) എന്ന പട്ടണത്തിലെ ഒററ്റൊറിയൻ (Oratory of Jesus) പാതിരിമാർ നടത്തുന്ന ഒരു ബോർഡിങ്ങ് സ്കൂളിൽ ചേർത്തു. ഇവിടെ അദ്ദേഹം ഏഴു കൊല്ലം പഠിച്ചു. കാണാപ്പാഠം രീതിയിൽ ഉള്ള പഠന ശൈലിയോട് ഒത്തു പോവാൻ പറ്റാത്തതു കൊണ്ട് ഹൊണോറെക്ക് ഒരുപാട് ശിക്ഷയും പീഡനങ്ങളും അനുഭവിക്കേണ്ടി വന്നു. ഈ വിദ്യാലയത്തിലെ താമസവും, ശിക്ഷകളും ഹൊണൊറെയെ ശാരീരികമായി തളർത്തി. വേദനകളും, ഒറ്റപ്പെടലും തരണം ചെയ്യാൻ ഹൊണൊറെ കണ്ടെത്തിയ മാർഗ്ഗം വായന ആയിരുന്നു. അദ്ദേഹം കൈയിൽ കിട്ടുന്നത് എന്തും വായിച്ചു സമയം ചിലവഴിച്ചു. ഒന്നും കിട്ടാത്ത അവസ്ഥകളിൽ നിഘണ്ടു വരെ വായിക്കുന്നതിൽ ആനന്ദം കണ്ടെത്തി.
ഹൊണൊറെക്ക് പതിനഞ്ച് വയസ്സ് ഉള്ളപ്പോൾ ബൽസാക് കുടുംബം പാരിസിലേയ്ക്ക് താമസം മാറി. അവിടെ രണ്ടു വർഷം സ്വകാര്യ അധ്യയനം നടത്തി. ഇക്കാലത്ത് ഹൊണോറെ ഒരിക്കൽ ഒരു പാലത്തിൽ നിന്ന് നദിയിലേയ്ക്ക് ചാടി  ആത്മഹത്യ ചെയ്യാൻ ശ്രമിച്ചെങ്കിലും മരിക്കാതെ രക്ഷപെട്ടു. 1816 - ൽ ഹൊണൊറെ സൊർബൊൺ യുണിവെർസിറ്റിയിൽ ചേർന്നു. അവിടെ പ്രമുഖരും പ്രശസ്തരും ആയ അധ്യാപകരുടെ കീഴിൽ അഭ്യസിക്കാൻ ഭാഗ്യമുണ്ടായി. സർവകലാശാല വിദ്യാഭ്യാസം പൂർത്തിയായപ്പോൾ ഹൊണൊറെ അച്ഛ്റെ നിർബന്ധപ്രകാരം കുടുംബ സുഹൃത്ത് വിക്ടർ പാസ്സെ എന്ന വക്കീലിന്റെ ഓഫീസിൽ മൂന്നു വർഷം ജൂനിയർ ആയി പ്രാക്റ്റീസ് ചെയ്തു. പരിശീലനം കഴിഞ്ഞപ്പോൾ വിക്ടർ പാസ്സെ ഹൊണോറെയെ സീനിയർ പാർട്ട്നർ ആക്കാമെന്നു പറഞ്ഞെങ്കിലും അദ്ദേഹം ആ ക്ഷണം നിരസിക്കയും താൻ ഒരു എഴുത്തുകാരനാവാൻ പോവുകയാണെന്നു പ്രഖ്യാപിക്കുകയും ചെയ്തു. ഈ പ്രഖ്യാപനം ബൽസാക്കിന്റെ മാതാപിതാക്കളെ അരിശം പിടിപ്പിച്ചതിനാൽ, അദ്ദേഹത്തിന് വീട്ടിൽ നിന്നു മാറി താമസിക്കേണ്ടിയും വന്നു.
പ്രഥമ രചനകൾ
ബൽസാക് ആദ്യമായി എഴുതിയത് ലാ കൊർസൈർ എന്ന ഓപ്പറയുടെ തിരക്കഥ (libretto) ആയിരുന്നു. ഇത് അവതരിപ്പിക്കാൻ ഒരു സംഗീത സ്ംവിധായകനെ കിട്ടാൻ ബുദ്ധിമുട്ടാവും എന്ന് മനസ്സിലായതൊടെ ബൽസാക് ഓപ്പറ വിട്ട് നാടകരചനയിലേയ്ക്കു തിരിഞ്ഞ്, ക്രോംവെൽ എന്ന ദുരന്തനാടകം എഴുതി. ഈ നാടകവും അധികം ജനശ്രദ്ധ നേടിയില്ല. പിന്നീട് ബൽസാക്, അഗസ്തെ ലെപ്വാറ്റെവിൻ (Auguste Lepoitevin) എന്ന സാഹിത്യ ഏജന്റ് (Literary agent) മുഖേന കുറെ ചെറുകഥകളും, ചെറു നോവലുകളും പ്രസിദ്ധീകരിച്ചു. കച്ചവട ഉദ്ദേശത്തോടെ എഴുതിയ നിലവാരം കുറഞ്ഞ കൃതികൾ ആയിരുന്നു അവ. പലവിധം തൂലികാനാമങ്ങളിൽ ആയിരുന്നു പ്രസിദ്ധീകരണം.
ബൽസാക് ഇതിനിടയിൽ കുറെ ബിസിനസ്സ് സംരംഭങ്ങൾ തുടങ്ങിയെങ്കിലും അവ ദയനീയമായി പരാജയപ്പെട്ടു. ഇതു മൂലം 'തരക്കേടില്ലാത്ത' കട ബധ്യതകളും അദ്ദേഹത്തിനു ഉണ്ടായി. കുറെ "പോട്ട് ബോയിലർ" കൃതികൾ എഴുതിയതിനു ശേഷം 1831-ൽ ഇദ്ദേഹത്തിനു ജീവിതത്തിൽ വഴിത്തിരിവുണ്ടാക്കിയ ഒരു ആശയം മനസ്സിൽ ഉദിച്ചു. ആ ആശയമായിരുന്നു "ലാ കോമെഡീ ഹുമേൺ" എന്ന ബ്രഹ്മാണ്ഡ കൃതി.
ലാ കോമെഡീ ഹുമേൺ - തുടക്കവും, വിജയവും
ലാ കോമെഡീ ഹുമേൺ 91 പൂർണരചനകളും 45 അപൂർണരചനകളും ചേർന്ന ഒരു ശേഖരമാണ്. ഒരോ കൃതിയും സ്വന്തം നിലയിൽ പൂർണതയുള്ള നോവലോ ചെറുകഥയൊ ഒക്കെയാണ്. ഇവ ചേരുമ്പോഴാകട്ടെ അന്നത്തെ ഫ്രെഞ്ച് സാമൂഹ്യജീവിതത്തിന്റെ ബൃഹത്തായ ചിത്രമാകുന്നു. ചില കഥാപാത്രങ്ങൾ പല നോവലുകളിലും ആവർത്തിച്ചു പ്രത്യക്ഷപ്പെടുന്നു. ഈ പരമ്പരയിലെ ആദ്യ കൃതി ഫ്രഞ്ച് വിപ്ലവം പശ്ചാത്തലം ആക്കി രചിച്ച ലെ ഷൊവാൻ (Les Chouans) എന്ന നോവൽ ആയിരുന്നു. 1829 ൽ പ്രസിദ്ധീകരിച്ച ഈ കൃതി ബൽസാക് തന്റെ സ്വന്തം പേരിൽ എഴുതിയ ആദ്യത്തെ രചന ആയിരുന്നു. (അതിനു മുൻപ് അദ്ദേഹം എഴുതിയതെല്ലാം തൂലികാനാമങ്ങളിൽ ആയിരുന്നു.) ഈ നോവലിന്റെ വിജയം ബൽസാകിനെ ഫ്രാൻസിലെ അറിയപ്പെടുന്ന എഴുത്തുകാരിൽ ഒരാളാക്കി. 1830 മുതൽ 1832 വരെ അദ്ദേഹം എൽ വെർഡുഗോ, La Peau de Chagrin എന്നീ നോവലുകൽ എഴുതി. 1833-ലാണ് വൻവിജയമായിത്തീർന്ന Eugénie Grandet പ്രസിദ്ധീകരിച്ചത്, ഈ നോവലാണ് നിരൂപകരുടെ അഭിപ്രായത്തിൽ ബൽസാകിന്റെ എറ്റവും ഉദാത്തമായ സൃഷ്ടി. 1835 ൽ പ്രസിദ്ധീകരിച്ച Le Père Goriot ആണ് അടുത്ത വൻ വിജയം.
കല്യാണം, പിൽക്കാല ജീവിതം, മരണം
1832 ൽ ബൽസാകിനു റഷ്യയിലെ ഒഡെസ്സായിൽ നിന്ന് "L'Étrangère" (അജ്ഞാത) എന്ന പേരിൽ ഒരു ആരാധിക എഴുതിയ ഒരു കത്ത് കിട്ടി. ഈ കത്ത് എഴുതിയത് ഇവലീന ഹൻസ്കാ (Ewelina Hańska) എന്ന പോളണ്ടുകാരി യുവതി ആയിരുന്നു. ഇതിനു മറുപടിയായി ബൽസാക് 'ഗസറ്റ്-ഡി-ഫ്രാൻസ്' പത്രത്തിൽ ഒരു പരസ്യം ഇട്ടു എങ്കിലും ഇവലീന അത് കണ്ടിരിക്കാൻ വഴിയില്ല എന്നാണ് പിൽക്കാല സംഭവങ്ങളിൽ നിന്നു മനസ്സിലാവുന്നത്. ആ വർഷം ഇവലീന ബൽസാകിനു വീണ്ടും കത്തുകൾ എഴുതി. ഇവയിൽ, അവർ തമ്മിൽ ഒരിക്കലും കണ്ടു മുട്ടുകയില്ല "നിനക്ക് ഞാൻ അജ്ഞാത മാത്രം ആയിരിക്കും, എപ്പൊഴും!" എന്ന് അവൾ എഴുതുമായിരുന്നു. നവംബർ മാസത്തിൽ എഴുതിയ കത്തിൽ ഇവലീന ഒരു കാര്യം കൂടി എഴുതി: ബൽസാക്കിനു മറുപടി എഴുതാൻ ആഗ്രഹമുണ്ടെങ്കിൽ 'ലാ-ക്വോത്തിദിയേൻ' എന്ന പത്രത്തിൽ "L'É-യ്ക്ക് H.B-യിൽ നിന്ന്." എന്ന വാക്കുകൾ മാത്രം ഉള്ള ഒരു പരസ്യം ഇടുക. ബൽസാക് ആരാധിക പറഞ്ഞ പോലെ ചെയ്യുകയും, അടുത്ത കത്തിൽ ഇവലീന, ബൽസാകിന്റെ മറുപടികൾ വാങ്ങി സുരക്ഷിതമായി എത്തിക്കാൻ ഒരു സന്ദേശവാഹകനെ ഏർപ്പാടാക്കിയ വിവരം അറിയിക്കുകയും ചെയ്തു. അങ്ങനെ കത്തുകളിലൂടെ അവരുടെ സൗഹൃദം വളർന്നു. അടുത്ത വർഷം എഴുതിയ ഒരു കത്തിൽ താൻ ഭർത്താവിനൊപ്പം സ്വിറ്റ്സർലാന്റ് സന്ദർശിക്കുന്നുണ്ടെന്നും കണ്ടുമുട്ടാൻ ആഗ്രഹമുണ്ടെന്നും അറിയിച്ചു. ഉടനെ തന്നെ ബൽസാക് സ്വിറ്റ്സർലാന്റ് യാത്രക്കു ഉള്ള ഒരുക്കങ്ങൾ തുടങ്ങി; കൂടാതെ ആദ്യമായി തന്റെ പ്രേമം ഇവലീനയെ അറിയിച്ചു.
1833 സെപ്റ്റംബർ മാസം ഇരുപത്തഞ്ചാം തീയതി സ്വിറ്റ്സർലാന്റിലെ 'ന്യൂഷറ്റെൽ' തടാകത്തിനു സമീപമുള്ള ഒരു സ്ഥലത്ത് വച്ച് അവർ കണ്ടുമുട്ടി. ബൽസാക് നേരത്തെ നിശ്ചയിച്ച സ്ഥലത്ത് വന്നപ്പോൾ, തന്റെ പുസ്തകങ്ങളിലൊന്നു വായിച്ചു കൊണ്ടിരുന്ന ഒരു യുവതിയെ അദ്ദേഹം കണ്ടു. അവളുടെ സൗന്ദര്യത്തിൽ ബൽസാക് മയങ്ങിപ്പോയി; ആ യുവതി ഇവലീന ആയിരുന്നു. ഇവലീനയ്ക്കും ബൽസാക്കിനെ ഇഷ്ടമായി. പിന്നീട് അനേകം കണ്ടുമുട്ടലുകളിലൂടെ അവരുടെ പ്രണയം വളർന്നു. ഇവലീനയെക്കാൾ 20 വയസ്സിനു മൂത്ത വക്ലാ ഹാൻസ്കി എന്ന പോളിഷ് പ്രഭു ആയിരുന്നു ഇവലീനയുടെ ഭർത്താവ്. ഇദ്ദേഹം 1841 ൽ മരിച്ചു. 1843 ൽ ബൽസാക് സെയിന്റ് പീറ്റ്ർസ്ബർഗിലെത്തി ഇവലീനയെ കണ്ടു വിവാഹ അഭ്യർഥന നടത്തി. കോടതി കേസ്, ബൽസാകിന്റെ സാമ്പത്തിക ബാദ്ധ്യതകൾ മുതലായ പ്രശ്നങ്ങൾ കാരണം അവർക്ക് ഉടനേ വിവാഹിതരാകാൻ കഴിഞ്ഞില്ല. ഈ അനിശ്ചിതാവസ്ഥ വർഷങ്ങളോളം നീണ്ടു, അവസാനം 1850 മാർച്ചു മാസത്തിൽ അവർ വിവാഹിതരായി. അപ്പോൾ ഇവലീനയ്ക്ക് 45 വയസ്സും, ബൽസാകിനു 51 വയസ്സും ആയിരുന്നു.
വിവാഹം കഴിഞ്ഞു മാസങ്ങൾക്കകം രണ്ടുപേരും രോഗബാധിതരായി. ഇവലീനയ്ക്ക് പാദങ്ങളിലെ സന്ധി വീക്കവും നീരും, ബൽസാക്കിനു ഹൃദ്രോഗവും ആയിരുന്നു. എവലീന ചികിൽസക്ക് ശേഷം രോഗവിമുക്തയായെങ്കിലും, ബൽസാകിന്റെ രോഗം മൂർഛിച്ചു അദ്ദേഹം പൂർണമായി രോഗശയ്യയിൽ ആയി. ഒടുവിൽ, തന്റെ കല്യാണം കഴിഞ്ഞു അഞ്ചു മാസം കഴിഞ്ഞപ്പോൾ ബൽസാക് മരണമടഞ്ഞു. അദ്ദേഹത്തെ പാരിസിലെ 'ലാക്കേയ്സ്' സിമിത്തേരിയിലാണ് അടക്കം ചെയ്തിരിക്കുന്നത്. അന്ത്യസംസ്കാര ചടങ്ങിൽ പാരിസിലെ പ്രമുഖ എഴുത്തുകാർ പങ്കെടുത്തിരുന്നു.
രചനാ ശൈലി
ലപ്പൊ ദി ഷഗ്രിയുടെ (La Peau de chagrin) രണ്ടാം ഭാഗത്തിൽ (La Femme sans cœur) ഒരു ഫ്ലാഷ് ബാക്കിലൂടെ റഫേൽ തന്നെ ആത്മാർത്ഥമായി സ്നേഹിച്ച പോളീൻ (Pauline) എന്ന പെൺകുട്ടിയെ മറന്ന് ഫെഡോറാ (Foedora) എന്ന സോഷ്യലൈറ്റ്(socialite) സുന്ദരിയുടെ പുറകെ പോവുന്നതും, ഫെഡോറാ റാഫേലിന്റെ സ്നേഹം തിരസ്കരിക്കുന്നതും, അവസാനം നിർദ്ധനനും, നിരാശനും ആയി നോവലിന്റെ തുടക്കത്തിൽ കാണുന്ന അവസ്ഥയിൽ എത്തുന്നതും വിവരിക്കുന്നു. മൂന്നാം ഭാഗം ആയ ലാഗൊണീയിൽ (L'Agonie) കഴുതത്തോലിന്റെ സഹായത്തോടെ തന്റെ ആഗ്രഹങ്ങളൊക്കെ നേടാൻ കഴിഞ്ഞെങ്കിലും അനാരോഗ്യവും മരണഭയവും റാഫേലിനെ വേട്ടയാടുന്നു. ഇതിനിടെ ഓരോ ആഗ്രഹം മനസ്സിൽ തോന്നുമ്പോഴും ചെറുതാവുന്ന ഈ കഴുതത്തോൽ ചുരുങ്ങി ചുരുങ്ങി ഒരു ചെറിയ നിത്യകല്യാണി ഇലയോളം ആയി. ആഗ്രഹങ്ങൾ മനസ്സിൽ ഉണ്ടാവാതിരിക്കാൻ വേണ്ടി തന്റെ ജീവിതം ചിട്ടപ്പെടുത്തി റാഫേൽ ഒരു വലിയ വീട്ടിൽ അടച്ചു പൂട്ടി കഴിയുന്നു. കൂട്ടിനു ഒരു വേലക്കാരൻ മാത്രം. ഈ അവസ്ഥയിൽ ആണ് പോളീൻ (Pauline) റാഫേലിനെ കാണാൻ വരുന്നത്. മാന്ത്രിക തോലിന്റെ കാര്യം പോളീൻ അറിയുമ്പോൾ റാഫേലിന്റെ മനസ്സിൽ താൻ കാരണം ഇനി എന്തെങ്കിലും ആഗ്രഹം ഉണ്ടാവുമോ എന്ന് ഭയന്നു, പോളീൻ അവിടെ നിന്നു ഓടി അടുത്ത മുറിയിൽ കയറി വാതിൽ അടച്ചു കുറ്റി ഇടുന്നു. പുറകെ ചെന്ന റാഫേൽ "പോളീൻ, പോളീൻ വാതിൽ തുറക്കൂ, എനിക്ക് നിന്റെ കൈകളിൽ കിടന്നു മരിക്കണം" എന്ന് അലറി വിളിച്ചു വാതിലിൽ മുട്ടുന്നു. ഒടുവിൽ അവസാന ശക്തിയും സംഭരിച്ച് വാതിൽ ചവിട്ടി പൊളിക്കുന്നു. ഇതിനിടയിൽ രാഫേലിന്റെ ജീവൻ രക്ഷിക്കാൻ വേണ്ടി പോളീൻ സ്വന്തം കഴുത്തിൽ ഷാൾ മുറുക്കി ആത്മഹത്യ ചെയ്യാൻ ശ്രമിക്കുന്നു. അവളുടെ അഴിഞ്ഞുലഞ്ഞ മുടിയും, സ്ഥാനഭ്രംശം വന്ന വസ്ത്രവും എല്ലാം കണ്ട് റാഫേലിന്റെ സകല നിയന്ത്രണങ്ങളും വിട്ടു പൊവുന്നു. ആ ഷാൾ പിടിച്ചു മാറ്റി ഒരു ദീന രോദനത്തോടെ രാഫേൽ പോളീന്റെ മാറിൽ പല്ലുകൾ അമർത്തി അന്ത്യശ്വാസം വലിക്കുന്നു. ബൽസാക്കിന്റെ പിന്നീടുള്ള നോവലുകളിൽ ലപ്പൊ ദി ഷഗ്രിയിൽ നിന്നു വ്യത്യസ്തമായി പ്രധാന കഥാപാത്രങ്ങൾ ജീവിതത്തെ നേരിടാൻ അസാമാന്യമായ ധൈര്യം കാണിക്കുന്ന കഥകൾ ആണ്. ഉദാഹരണത്തിനു Illusions perdues (Lost Illusions) എന്ന നോവലിലെ പ്രധാന കഥാപാത്രം ജീവിതത്തിലെ എല്ലാ പ്രതീക്ഷയും അസ്തമിച്ച് ആത്മഹത്യക്ക് ഒരുങ്ങുമ്പോൾ ജയിൽ ചാടിയ കുറ്റവാളിയായ Vautrin ഒരു പാതിരിയുടെ വേഷത്തിൽ വന്നു അയാളെ ആത്മഹത്യയിൽ നിന്ന് പിന്തിരിപ്പിക്കുന്നു. നോവൽ അവസാനിക്കുമ്പോൾ രണ്ടു പേരും വീണ്ടും ഒരു കൈ നോക്കാം എന്ന് തീരുമാനിച്ചു ഒരു കുതിരവണ്ടിയിൽ പാരിസ് ലക്ഷ്യമായി പായുന്നതായി കാണാം. എന്നിരുന്നാലും, പ്രധാനമായും മനുഷ്യ സ്വഭാവത്തിന്റെ ഇരുണ്ട മുഖം വരച്ചു കാണിക്കാൻ ആണു ബൽസാക് ശ്രമിച്ചത്. സ്വന്തം ജീവിതാനുഭങ്ങളെ അദ്ദേഹം പല നോവലുകളിലെയും കഥകൾക്ക് അവലംബമാക്കി.
കൃതികൾ
ദുരന്ത കാവ്യം അപൂർണ്ണ് കൃതികൾ തൂലികാനാമത്തിൽ പ്രസിദ്ധീകരിച്ചവ
അവലംബം
വർഗ്ഗം:ഫ്രഞ്ച് നോവലെഴുത്തുകാർ വർഗ്ഗം:ഫ്രഞ്ച് നാടകകൃത്തുക്കൾ വർഗ്ഗം:1799-ൽ ജനിച്ചവർ വർഗ്ഗം:മേയ് 20-ന് ജനിച്ചവർ വർഗ്ഗം:1850-ൽ മരിച്ചവർ വർഗ്ഗം:ഓഗസ്റ്റ് 18-ന് മരിച്ചവർ
ഹാൻഡ്രോആന്തസ് ഇമ്പെറ്റിജിനോസസ്
ഹാൻഡ്രോആന്തസ് ഇമ്പെറ്റിജിനോസസ് (pink ipê, pink lapacho, or pink trumpet tree) വടക്കൻ മെക്സിക്കോ മുതൽ തെക്കൻ അർജന്റീന വരെ വ്യാപിച്ചിരിക്കുന്ന ബിഗ്നോണിയേസി കുടുംബത്തിലെ അമേരിക്കൻ സ്വദേശിയായ ഒരു വൃക്ഷം ആണ്.
പുറം കണ്ണികൾ
വർഗ്ഗം:ബ്രസീലിലെ മരങ്ങൾ വർഗ്ഗം:തെക്കേ അമേരിക്കയിലെ ഉദ്യാന സസ്യങ്ങൾ വർഗ്ഗം:അലങ്കാര വൃക്ഷങ്ങൾ വർഗ്ഗം:ബിഗ്നോണിയേസീ
ഗ്രീൻ ബൂട്ട്സ്
എവറസ്റ്റ് കൊടുമുടി യിലെക്കു ടിബറ്റ് വഴിയുള്ള പാതയിൽ വടക്കുകിഴക്കൻ മലനിരകളിലെ ഒരു അടയാളമായി മാറിയ ഒരു മലകയറ്റക്കാരന്റെ അജ്ഞാത മൃതദേഹത്തിന് നൽകിയ പേരാണ് ഗ്രീൻ ബൂട്ട്സ്. ഔദ്യോധികമായി ഈ മൃതദേഹം ആരുടേതാണ് എന്ന് സ്ഥിരീകരിച്ചിട്ടില്ല എങ്കിലും 1996 ൽ എവറസ്റ്റ് കൊടുമുടിയിൽ മരിച്ച ഇന്ത്യൻ മലകയറ്റക്കാരനായ ത്സെവാങ് പൽജോർ ആണെന്ന് വിശ്വസിക്കപ്പെടുന്നു. ഗ്രീൻ ബൂട്ട്സ് എന്ന പദം ഉത്ഭവിച്ചത് ഇദ്ദേഹം മലകയറാൻ ഉപയോഗിച്ച പച്ച കോഫ്ലാക്ക് പർവതാരോഹണ ബൂട്ടിൽ നിന്നാണ്. ടിബറ്റ് വഴിയുള്ള വടക്ക് ഭാഗത്തു നിന്നുള്ള എല്ലാ പർവ്വതാരോഹകർക്കും 8,500 മീറ്റർ (27,900 അടി) ഉയരത്തിൽ ചുണ്ണാമ്പുകല്ല് ആൽക്കോവ് ഗുഹയിൽ ചുരുണ്ടുകിടക്കുന്ന മൃതദേഹം കാണാൻ കഴിഞ്ഞിരുന്നു. 2014 മെയ് മാസത്തിൽ ഈ മൃതദേഹം  കാണാതായതായി റിപ്പോർട്ടുചെയ്‌തു.നീക്കം ചെയ്യപ്പെടുകയോ കുഴിച്ചിടുകയോ ചെയ്‌തിരിക്കാം എന്നാണ് കരുതിയത് എങ്കിലും. 2017 ൽ അതേ ഉയരത്തിൽ തന്നെ ഈ മൃതദേഹം വീണ്ടും ശ്രദ്ധയിൽ പെട്ടു.
അവലംബം
വർഗ്ഗം:എവറസ്റ്റ് കീഴടക്കിയവർ വർഗ്ഗം:പർവ്വതാരോഹകർ വർഗ്ഗം:ഇന്ത്യൻ പർവതാരോഹകർ
ചൊവ്വയിലെ കനാലുകൾ
19-ാം നൂറ്റാണ്ടിൻറെ അവസാനവും 20- ാം നൂറ്റാണ്ടിൻറെ തുടക്കത്തിലും, ചൊവ്വയിൽ കനാലുകൾ ഉണ്ടെന്നു വിശ്വസിക്കപ്പെട്ടിരുന്നു.അന്നത്തെ കാലത്ത് ചൊവ്വയെ നിരീക്ഷിച്ചിരുന്നവർ ചൊവ്വയുടെ ഉപരിതലത്തിൽ കാണപ്പെടുന്ന വരകൾ കാനാലുകളാണെന്നു പ്രച്ചരിപ്പിച്ചതോടെയാണ് ഈ വിശ്വാസം ഉടലെടുത്തത്‌. ഐറിഷ് ജ്യോതിശാസ്ത്രകാരനായ ചാൾസ് ഇ. ബർട്ടൺ ഈ കനാലുകളെ ചൊവ്വയുടെ ഭൂപടത്തിൽ രേഖപ്പെടുത്തിയിരുന്നു. 20-ാം നൂറ്റാണ്ടിൽ ഉണ്ടായ ശാസ്ത്ര സാങ്കേതികവിദ്യകളിലുണ്ടായ വളർച്ച, ചൊവ്വയെ കൂടുതൽ അടുത്തറിയാൻ ഇടയാക്കി. തന്മൂലം ചൊവ്വയിലെ കനാലുകൾ പ്രകാശത്തിന്റെ വെറുമൊരു കൺകെട്ടു വിദ്യയാണെന്ന് ശാസ്ത്രലോകം മനസ്സിലാക്കി.
വിവാദം
ചൊവ്വയിലെ ബുദ്ധിശാലികളായ ജീവികൾ ജലസേചനത്തിനായി നിർമ്മിച്ച കാനാലുകളാണെന്നുപോലും വാദിച്ചവരുണ്ട്. ചിലർ ആയിരക്കണക്കിന് കനാലുകൾ ചൊവ്വയുടെ ഭൂപടത്തിൽ വരച്ചുചെർക്കുകയും അവക്കെല്ലാം പേരുനല്കുകയും ചെയ്തു. എന്നാൽ മറ്റുചിലർ ഈ കനാലുകൾ നിലവിൽ ഇല്ലാത്തവയാനെന്നു വാദിച്ചു. 1903ൽ, ജോസഫ്‌ എഡ്വേർഡ്‌ ഇവാൻസും എഡ്വേർഡ്‌ മോണ്ടെറും ചൊവ്വയിലെ കനാലുകൾ വെറും കൺകെട്ടു വിദ്യ ആണെന്ന് പരീക്ഷണങ്ങളിലൂടെ തെളിയിച്ചു.
References
വർഗ്ഗം:ചൊവ്വയിലെ കനാലുകൾ
ഖഡ്കി
മഹാരാഷ്ട്രയിലെ ഒരു ചെറിയ പട്ടണമാണു ഖഡ്കി. മുംബൈ-ബാംഗ്ലൂർ ഹൈവേയിൽ പൂനെ നഗരത്തിനു വടക്കായി മുലാ നദിയുടെ തീരത്ത് സ്ഥിതി ചെയ്യുന്നു. ഇന്ത്യൻ സൈന്യത്തിന്റെ ഒരു സങ്കേതമായ ഇവിടെ ഒരു സൈനിക ആശുപത്രിയും യുദ്ധസ്മാരകവുമുണ്ട്. ഇവിടെയുള്ള മറ്റൊരു പ്രമുഖ സ്ഥാപനമാണ് കോളേജ് ഓഫ് മിലിട്ടറി എഞ്ചിനീയറിംഗ്.
ചരിത്രം
1817-ൽ ഇവിടെ നടന്ന ഖഡ്കി യുദ്ധത്തിലാണ് പേഷ്വാ ബാജിറാവു ബ്രിട്ടീഷ് സൈന്യത്തോട് പരാജയപ്പെട്ടത്. താമസിയാതെ ഖഡ്കി ബ്രിട്ടീഷുകാരുടെ സൈനികത്താവളമായി മാറി. ഒന്നാം ലോകമഹായുദ്ധകാലത്തെ ബ്രിട്ടീഷ് ജനറൽ സർ വില്ല്യം ബേർഡ്‌വുഡ് ജനിച്ചത് ഇവിടെയായിരുന്നു. ഇന്ത്യയുടെ മുൻ ഹോക്കി ക്യാപ്റ്റൻ ധൻരാജ് പിള്ള അടക്കം അനവധി പ്രമുഖ ഹോക്കി താരങ്ങൾ ഖഡ്കിയിൽ നിന്നുള്ളവരാണ്.
പുറത്തേയ്ക്കുള്ള കണ്ണികൾ
വർഗ്ഗം:മഹാരാഷ്ട്രയിലെ പട്ടണങ്ങൾ വർഗ്ഗം:ഇന്ത്യയിലെ പട്ടണങ്ങൾ
ആർ. ശങ്കരനാരായണൻ തമ്പി
കേരള നിയമസഭയിലെ ആദ്യ സ്പീക്കറും സ്വാതന്ത്ര്യ സമരസേനാനിയുമായിരുന്നു '''ആർ. ശങ്കരനാരായണൻ തമ്പി''' (30 സെപ്റ്റംബർ 1911 - 2 നവംബർ 1989). ഒന്നാം കേരളനിയമസഭയിൽ സി.പി.ഐ.യുടെ പ്രതിനിധിയായി ചെങ്ങന്നൂർ നിയോജകമണ്ഡലത്തിൽ നിന്നാണ് ഇദ്ദേഹം തിരഞ്ഞെടുക്കപ്പെട്ടത്. രാമ രാജ വർമ്മ (മാവേലിക്കര) - തങ്കമ്മ കെട്ടിലമ്മ (പാണ്ടവത്ത്) ദമ്പതികളുടെ മകനായി 1911 സെപ്റ്റംബർ 30ന് ആലപ്പുഴയിലെ പല്ലനയിൽ ശങ്കരനാരായണൻ തമ്പി ജനിച്ചു. പി.എൽ. തങ്കമ്മയാണ് ഭാര്യ മൂന്ന് ആൺകുട്ടികളും രണ്ട് പെൺകുട്ടികളും ഇദ്ദേഹത്തിനുണ്ട്. 1944 മുതൽ 1947 വരെ ശ്രീമൂലം അസംബ്ലിയിലും 1954-ൽ തിരുക്കൊച്ചി നിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
തിരുവിതാംകൂർ സ്റ്റേറ്റ് കോൺഗ്രസിന്റെ യുവജന സംഘടനയായ ഓൾ ട്രാവൻകൂർ യൂത്ത് ലീഗിലൂടെ 1938ലാണ് ഇദ്ദേഹം രാഷ്ട്രീയത്തിലേക്ക് വരുന്നത്, നിരവധി തവണ ജയിൽ വാസമനുഷ്ഠിച്ച ഇദ്ദേഹം 1947-ൽ കമ്മ്യൂണിസ്റ്റ് പാർട്ടിയിൽ അംഗമായി. 1972-ൽ കേരള സംസ്ഥാന സർവീസ് റൂൾസ് റിവിഷൻ കമ്മറ്റിയുടെ ചെയർമാനായും ഇദ്ദേഹം പ്രവർത്തിച്ചിട്ടുണ്ട്.
കുടുംബം
രാമ രാജ വർമ്മ (മാവേലിക്കര) - തങ്കമ്മ കെട്ടിലമ്മ (പാണ്ടവത്ത്) ദമ്പതികളുടെ മകനായി 1911 സെപ്റ്റംബർ 30ന് ആലപ്പുഴയിലെ പല്ലനയിലാണ് ശങ്കരനാരായണൻ തമ്പി ജനിച്ചത്. പി.എൽ. തങ്കമ്മ എന്നായിരുന്നു ഭാര്യയുടെ പേര്. ഇവർക്ക് മൂന്ന് ആൺകുട്ടികളും രണ്ട് പെൺകുട്ടികളുമുണ്ടായിരുന്നു.
വിദ്യാഭ്യാസവും ആദ്യകാല പൊതുപ്രവർത്തനവും
തിരുവനന്തപുരം യൂണിവേഴ്സിറ്റി കോളേജിൽ നിന്നും ബിരുദം നേടിയ ശേഷം, നിയമത്തിൽ തിരുവനന്തപുരം ലോ കോളേജിൽ നിന്നും ബിരുദം നേടി.അതിനു ശേഷം മാവേലിക്കരയിലാണ് ശങ്കരനാരായണൻ തമ്പി അഭിഭാഷകവൃത്തി നോക്കിയത്. ഇതേസമയം തന്നെ ഹരിജനങ്ങളെ മുൻ നിരയിൽ കൊണ്ടുവരാനുള്ള പ്രസ്ഥാനങ്ങളിൽ സജീവമായി പങ്കാളിയാവുകയും ചെയ്തു. 1938-ൽ ഓൾ ട്രാവ‌കൂർ യൂത്ത് ലീഗിലെ അംഗമാവുകയും വർക്കിംഗ് കമ്മിറ്റി അംഗമായി തിരഞ്ഞെടുക്കപ്പെടുകയും ചെയ്തു. ഇതേവർഷം തന്നെ സ്റ്റേറ്റ് കോൺഗ്രസിൽ ചേരുകയും തിരുവിതാംകൂർ സ്റ്റേറ്റ് കോൺഗ്രസിലെ അംഗമാവുകയും ചെയ്തു.
സ്വാതന്ത്ര്യ സമരത്തിൽ
യൂത്ത് ലീഗിന്റെ സമര പരിപാടികളിൽ പങ്കെടുക്കുക വഴി 1938-ൽ ആറു മാസത്തെ തടവ് ശിക്ഷയ്ക്ക് ഇദ്ദേഹം വിധിക്കപ്പെട്ടു, എന്നാൽ പൊതുമാപ്പ് ലഭിച്ചതിനേത്തുടർന്ന് മൂന്നു മാസങ്ങൾക്കു ശേഷം ജയിൽ മോചിതനായി. മലബാർ സോഷ്യലിസ്റ്റ് പാർട്ടിയുമായി ചേർന്ന് യുദ്ധവിരുദ്ധ പ്രവർത്തനങ്ങളിൽ പങ്കാളിയാവുകയും ചെയ്തിട്ടുണ്ട്. ഇത് ട്രേഡ് യൂണിയൻ പ്രവർത്തങ്ങളിലേക്ക് എത്തിപ്പെടാൻ അദ്ദേഹത്തെ സഹായിച്ചു. വളരെ താമസിയാതെ തന്നെ ശങ്കരനാരായണൻ തമ്പി തിരുവിതാംകൂറിലെ കയർ തൊഴിലാളി യൂണിയന്റെ വൈസ് പ്രസിഡന്റാവുകയും ചെയ്തു. 1946-ൽ പുന്നപ്രയിൽ വച്ച് നടത്തിയ പ്രസംഗത്തേതുടർന്ന് രണ്ട് വർഷത്തെ തടവിനും 1000 രൂപ പിഴ ശിശയ്ക്കും വിധിക്കപ്പെട്ടു. 1947-ൽ കമ്മ്യൂണിസ്റ്റ് പാർട്ടിയിലംഗമാവുകയും പാർട്ടിയുടെ സംസ്ഥാന സമിതിയിലും എക്സീക്യൂട്ടീവ് കൗൺസിലിലും അംഗമായി.കായംകുളത്ത് ജില്ലാക്കമ്മറ്റി സെക്രട്ടറിയായും ഇദ്ദേഹം പ്രവർത്തിച്ചിട്ടുണ്ട്.
അവലംബം
വർഗ്ഗം:1911-ൽ ജനിച്ചവർ വർഗ്ഗം: 1989-ൽ മരിച്ചവർ വർഗ്ഗം:സെപ്റ്റംബർ 30-ന് ജനിച്ചവർ വർഗ്ഗം:നവംബർ 2-ന് മരിച്ചവർ വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ വർഗ്ഗം:ശ്രീമൂലം അസംബ്ലി അംഗങ്ങൾ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:കേരള നിയമസഭയിലെ സ്പീക്കർമാർ
തൊൽ. തിരുമാവളവൻ
തമിഴ്‌നാട്ടിലെ പ്രമുഖ ദളിത് നേതാവും ദളിത് രാഷ്ട്രീയ പാർട്ടിയായ വിടുതലൈ ചിറുതൈകൾ കച്ചി (വി.സി.കെ.) നേതാവുമാണ് '''തോൽ. തിരുമാവളവൻ'''(ജനനം:10 ജൂലൈ 1962). പതിനഞ്ചാം ലോക്സഭയിൽ ചിദംബരം മണ്ഡലത്തെ പ്രതിനിധികരിക്കുന്ന അംഗമാണ്. നിലവിൽ ഡി.എം.കെ.ക്കൊപ്പം യു.പി.എ.യിലെ ഘടകക്ഷിയാണ് വി.സി.കെ.
ജീവിതരേഖ
തൊൽകാപ്പിയന്റെയും പെരിയമ്മാളുടെയും മകനായി അരിയലൂർ ജില്ലയിലെ അംഗനൂരിൽ ജനിച്ചു. മദ്രാസ് പ്രസിഡൻസി കോളേജ്, ചെന്നൈ ലാ കോളേജ്, മദിരാശി സർവ്വകലാശാല എന്നിവടങ്ങളിൽ പഠിച്ചു. 2001-04 ൽ തമിഴ്‌നാട് നിയമസഭാംഗമായിരുന്നു. 2009 ൽ ചിദംബരത്തു നിന്ന് ലോക്‌സഭയിലേക്ക് തെരഞ്ഞെടുക്കപ്പെട്ടു.
പുറം കണ്ണികൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
കോപ്‌സിയ
കുറ്റിച്ചെടിയായി വളരുന്ന ഒരു ഉദ്യാനസസ്യമാണ്‌ കോപ്‌സിയ (Kopsia). അപ്പോസൈനേസീ എന്ന സസ്യംകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയനാമം: Kopsia fruticosa എന്നാണ്‌. ഭാരതം കൂടാതെ ഇന്തോനേഷ്യ, മലേഷ്യ, ഫിലിപ്പീൻസ്, തായ്‌ലന്റ് എന്നീ ഏഷ്യൻ രാജ്യങ്ങളിൽ ഒരു ഉദ്യാനസസ്യമായി വളർത്തുന്നു.
ഘടന
കുറ്റിച്ചെടിയായി വളരുന്ന ഒരു നിത്യഹരിതസസ്യമാണിത്. ഇതിന്റെ ഇലകൾ ഏകദേശം ഒരു സെന്റീ മീറ്റർ നീളമുള്ള ഞെട്ടുകളിൽ ഏകാന്തരത്തിൽ സമ്മുഖമായി വിന്യസിച്ചിരിക്കുന്നു. പൂക്കൾ 5 ദളങ്ങളോടുകൂടി കുലകളായി കാണപ്പെടുന്നു. കായ്കൾക്ക് ഗോളാകൃതിയാണുള്ളത്.
പുറത്തേയ്ക്കുള്ള കണ്ണികൾ
വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഔഷധസസ്യങ്ങൾ
ബിലോക്സി, മിസിസ്സിപ്പി
ബിലോക്സി, അമേരിക്കൻ ഐക്യനാടുകളിലെ മിസിസിപ്പി സംസ്ഥാനത്ത് ഹാരിസൺ കൌണ്ടി യിൽ സ്ഥിതിചെയ്യന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 44,054 ആയിരുന്നു. 2016 ൽ ഈ സംഖ്യ 45,975. ആയതായി കണക്കുകൂട്ടിയിരിക്കുന്നു. സമീപ നഗരമായ ഗൾഫ്‍പോർട്ടിനൊപ്പം ചേർന്ന് ഈ നഗരം ഹാരിസൺ കൗണ്ടിയുടെ കൗണ്ടി സീറ്റെന്ന സ്ഥാനം അലങ്കരിക്കുന്നു. ആദ്യമായി ഇവിടെ കുടിയേറ്റം നടത്തിയ യൂറോപ്യന്മാർ, ഫ്രഞ്ചുകാരായിരുന്നു.
ഗൾഫ്‍പോർട്ട്-ബിലോക്സി മെട്രോപോളിറ്റൻ പ്രദേശം, ഗൽഫ്‍പോർട്ട്-ബിലോക്സി-പാസ്കഗൂള, മിസിസ്സിപ്പി കംബൈൻഡ് സ്റ്റാറ്റിസ്റ്റിക്കൽ മേഖലയുടെ ഭാഗമാണ് ഈ നഗരം. കത്രീന ചുഴലിക്കൊടുങ്കറ്റിനു മുമ്പ് ജാക്സൺ, ഗൾഫ്‍പോർട്ട് എന്നിവയ്ക്കു പിന്നിൽ ഇതു മിസിസ്സിപ്പിയിലെ മൂന്നാമത്തെ വലിയ നഗരമായിരുന്നു. ചുഴലിക്കൊടുങ്കാറ്റിന്റെ ഫലമായുണ്ടായ വ്യാപകമായ നാശവും വെള്ളപ്പൊക്കവും മൂലം അനവധി പ്രദേശവാസികൾ അഭയാർത്ഥികളായി നഗരം വിട്ടുപോയിരുന്നു. കത്രീനയ്ക്കു ശേഷം ബിലോക്സി നഗരത്തിലെ ജനസംഖ്യ ഗണ്യമായി കുറയുകയും ഇത് ജനസംഖ്യാടിസ്ഥാനത്തിൽ ഹറ്റീസ്ബർഗ്ഗ്, സൌത്താവെൻ എന്നിവയെ പിന്നിലാക്കി സംസ്ഥാനത്തെ അഞ്ചാമത്തെ നഗരമായി മാറുകയും ചെയ്തു. ബിലോക്സിയുടെ ബീച്ച് ഫ്രണ്ട് ഭാഗം നേരിട്ട് മിസിസിപ്പി ജലസന്ധിയിലേയ്ക്കു (മിസിസിപ്പി സൌണ്ട്) തിരിഞ്ഞിരിക്കുന്നു. തീരത്തുനിന്നകലെയായും മെക്സിക്കോ ഉൾക്കടലിലുമായും ബാരിയർ ദ്വീപുകൾ ചിതറിക്കിടക്കുന്നു. യു.എസ്. എയർഫോർസ് റിസർവ്വിന്റെ 81 ട്രെയിനിംഗ് വിഭാഗത്തിന്റേയും 403d വിഭാഗത്തിന്റേയും ആസ്ഥാനമായ കീസ്ലർ എയർ ഫോർസ് ബെയിസ് നഗരത്തിനുള്ളിലായി സ്ഥിതിചെയ്യുന്നു.
കൊളോണിയൽ കാലഘട്ടം
1699 ൽ ഫ്രഞ്ച് കുടിയേറ്റക്കാർ മിസിസ്സിപ്പിയിലെ ഇന്നത്തെ ഓഷൻ സ്പിംഗിൽ ഉൾപ്പെടുന്നതും അക്കാലത്ത് ഫ്രഞ്ച് ലൂയിസിയാനയിൽപ്പെട്ടിരുന്നതുമായ ഫോർട്ട് മൌറെപ്പാസിൽ ആദ്യത്തെ സ്ഥിരമായ  കോളനി  രൂപീകരിക്കുകയും കോളനിയ്ക്ക് ഓൾഡ് ബിലോക്സി എന്നു നാമകരണം നടത്തുകയും ചെയ്തു. ഫ്രഞ്ച് കോളനി സ്ഥാപകനായിരുന്ന പിയർ ലെ മെയ്നെ ഡിൽബെർവില്ലെയുടെ നിർദ്ദേശപ്രകാരമായിരുന്നു കുടിയേറ്റക്കാരെ നയിച്ചിരുന്നത്. 1559 ലും പിന്നീട് 1698 ലുമായി സ്പെയിൻകാരാൽ സ്ഥാപിതമായ പെൻസകോളയ്ക്കു സമീപമുള്ള പെർഡിഡോ നദി, ലാ ലൂയിസിയാനെയെ സ്പാനിഷ് ഫ്ലോറിഡിയിൽനിന്നു വേർതിരിച്ചിരുന്നു.
ബിലോക്സിയുടെ പേര്, പ്രാദേശിക ഭാഷക്കാരായ അമേരിക്കൻ ഇന്ത്യൻ ഗോത്രവർഗ ഭാഷയുടെ ഫ്രഞ്ചുഭാഷയിലെ ഒരു ലിപ്യന്തരണമായ Bilocci എന്നായിരുന്നു. ഏകദേശം 1710/1725 കളിലെ ഭൂപടങ്ങളിൽ ‘ഫോർട്ട് മൌറെപ്പാസ്’ എന്നതിനൊപ്പം ഉപയോഗിച്ചിരുന്നു. ഇംഗ്ലീഷിൽ ഇത് പലപ്പോഴും “Fort Bilocci ” എന്നുപയോഗിച്ചിരുന്നു.
1720-ൽ ഫ്രെഞ്ച് ലൂയിസിയാനയുടെ ഭരണ തലസ്ഥാനം മൊബൈൽ (അല്ലെങ്കിൽ ‘ലാ മൊബൈൽ’) നഗരത്തിൽനിന്ന് ബിലോക്സി (അല്ലെങ്കിൽ Bilocci) എന്ന സ്ഥലത്തേക്ക് മാറ്റി സ്ഥാപിക്കപ്പെട്ടു. ന്യൂ ഫ്രാൻസിന്റെ ഭാഗമായിരുന്ന ഫ്രഞ്ച് ലൂയിസിയാന കൊളോണിയൽ കാലഘട്ടത്തിൽ “ലാ ലൂയിസിയാന” എന്ന ഫ്രഞ്ചുപേരിലാണ് അറിയപ്പെട്ടിരുന്നത്. ഫ്രാൻസിലെ ലൂസിയാന, ന്യൂ ഫ്രാൻസിന്റെ ഭാഗമായത് കൊളോണിയൽ കാലഘട്ടത്തിലെ ഫ്രെഞ്ചിൽ ‘ലാ ല്യൂസിയാനെ’ എന്നായിരുന്നു. ആധുനിക കാലഘട്ടത്തിൽ ഐക്യനാടുകളിലെ സംസ്ഥാനമായ ലൂയിസിയാനയുമായി വേർതിരിച്ചറിയുന്നതിനായ് പുതിയ കാലഘട്ടത്തിൽ ഇത് “ലാ ലൂയിസിയാനെ ഫ്രാങ്കായിസെ” എന്നറിയപ്പെടുന്നു.
1763-ൽ ഏഴ് വർഷ യുദ്ധം/ഫ്രെഞ്ച്, ഇന്ത്യൻ യുദ്ധങ്ങൾ എന്നിവയിൽ ബ്രിട്ടൻ വിജയിച്ചപ്പോൾ പാരീസ് ഉടമ്പടിയുടെ ഭാഗമായി ഫ്രാൻസിന് ന്യൂ ഓർലിയൻസ് ഒഴികെയുള്ള മിസിസിപ്പി നദിയുടെ കിഴക്കുള്ള കോളനികൾ ബ്രിട്ടീഷുകാർക്ക് വിട്ടുകൊടുക്കേണ്ടതായിവന്നു. അതേസമയംതന്നെ, മിസ്സിസ്സിപ്പിയുടെ പടിഞ്ഞാറുള്ള ഫ്രഞ്ച് കോളനിയും, ന്യൂ ഓർലിയൻസും ഫോണ്ടെയിൻബ്ലൌ ഉടമ്പടിയുടെ ഭാഗമായി സ്പെയിനിലേയ്ക്കും വിട്ടു നൽകേണ്ടിവന്നു.
ഖാരിഇ്
ഖുർആൻ പാരായണം ചെയ്യുന്ന (ഓതുന്ന) വ്യക്തിയെ (قَارٍئ, ബഹുവചനം ഖുറാ') ഖാരിഇ് (Reader) എന്ന് പറയുന്നു. പാരായണ നിയമം അഥവാ തജ്‌വീദ് അനുസരിച്ചാണ് ഖുർആൻ പാരായണം നിർവ്വഹിക്കേണ്ടത്. ഖാരിഅ് ആകുന്നതിനു മുൻപ് ഖുർ-ആൻ മനഃപാഠമാക്കുന്നത് അഭിലഷണീയമായി കണക്കാക്കപ്പെടുന്നു.
External links
-->
ഗുവാവാ ഐലന്റ്
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
മഷികം
ദക്ഷിണധ്രുവത്തിനടുത്തുള്ള നക്ഷത്രഗണമാണ് മഷികം. ഇരട്ട നക്ഷത്രങ്ങളായ ബീറ്റാമസ്, തീറ്റാമസ് എന്നിവയും ഗ്രഹനീഹാരികയായ NGC 5189, ഗ്ലോബുലാർ ക്ലസ്റ്ററായ NGC 4833,NGC 4372 എന്നിവയും ഇതിലുണ്ട്. കാന്തികമാനം 4 ഉള്ള രണ്ടു നക്ഷത്രങ്ങളെ ഇതിൽ കാണാം. ഭീമൻ നക്ഷത്രമായ വുൾഫ്റായെറ്റ് ഇതിലാണുള്ളത്. മേയ് മാസത്തിലാണ് ഇതു വ്യക്തമായി കാണാൻ കഴിയുക.
വർഗ്ഗം:നക്ഷത്രരാശികൾ
ദ് ഗ്രേറ്റ് ഗെയിം
ലഘു|[[റുദ്യാർദ് കിപ്ലിങ്]] പത്തൊമ്പതാം നൂറ്റാണ്ടിൽ, മദ്ധ്യേഷ്യയിലെ ആധിപത്യത്തിനായി, ബ്രിട്ടീഷ് സാമ്രാജ്യവും റഷ്യൻ സാമ്രാജ്യവും തമ്മിൽ നിലനിന്നിരുന്ന പരസ്പരമത്സരങ്ങളാണ് വൻ‌കളി (ദ് ഗ്രേറ്റ് ഗെയിം) (Большая игра, Bol'sháya igrá) എന്നറിയപ്പെടുന്നത്. 1813-ൽ റഷ്യക്കാരും പേർഷ്യക്കാരും തമ്മിൽ ഒപ്പുവക്കപ്പെട്ട ഗുലിസ്താൻ കരാർ മുതൽ 1907-ലെ ആംഗ്ലോ-റഷ്യൻ കൺ‌വെൻഷൻ വരെയുള്ള കാലഘട്ടമാണ് വൻ‌കളിയുടെ പ്രധാനഘട്ടമായി പൊതുവേ വിലയിരുത്തപ്പെടുന്നത്. 1917-ലെ ബോൾഷെവിക് വിപ്ലവത്തിന്‌ ശേഷമുള്ള കാലത്തെ വൻ‌കളിയുടെ തീവ്രത കുറഞ്ഞ രണ്ടാംഘട്ടമായി കണക്കാക്കപ്പെടുന്നു.
ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ആറാം ബംഗാൾ ലൈറ്റ് കാവൽറി വിഭാഗത്തിലെ ഒരു രഹസ്യാന്വേഷണോദ്യോഗസ്ഥനായിരുന്ന ആർതർ കൊണോലിയാണ് (1807–1842) വൻ‌കളി എന്ന പദം ആദ്യമായി ഉപയോഗിച്ചത്. വിഖ്യാത ഇംഗ്ലീഷ് നോവലെഴുത്തുകാരനായ റുദ്യാർദ് കിപ്ലിങ്ങിന്റെ 1901-ൽ പ്രസിദ്ധീകരിക്കപ്പെട്ട കിം എന്ന നോവലിലൂടെ ഈ പദം പൊതുധാരയിലെത്തി.
വൻകളിയുടെ പുരോഗമനവേളയിൽ ബംഗാളിൽ നിന്ന് വികസിക്കാൻ തുടങ്ങിയ ബ്രിട്ടീഷ് സാമ്രാജ്യം, ഇന്ത്യ മുഴുവൻ അധീനതയിലാക്കുകയും വടക്കോട്ട് അഫ്ഗാനിസ്താൻ വരെ എത്തിച്ചേരുകയും ചെയ്തു. ഇതേ സമയം റഷ്യൻ സാമ്രാജ്യം മദ്ധ്യേഷ്യ മുഴുവൻ കൈക്കലാക്കി അഫ്ഗാനിസ്താന്റെ വടക്കൻ അതിർത്തിയിലുമെത്തി. പത്തൊമ്പതാം നൂറ്റാണ്ടിന്റെ അവസാനം ഇരു ശക്തികളും കരാറിലെത്തുകയും അഫ്ഗാനിസ്താനെ, തങ്ങൾക്കിടയിലുള്ള ഒരു നിഷ്പക്ഷപ്രദേശമായി അംഗീകരിക്കുകയും ചെയ്തു. ഇരു സാമ്രാജ്യങ്ങൾക്കുമിടയിൽ നേരിട്ട് അതിർത്തി ഒഴിവാക്കുന്നതിന് 1873-ൽ അഫ്ഗാനിസ്താന്റെ കിഴക്കുഭാഗത്ത് വഖാൻ ഇടനാഴി എന്ന ഒരു ഭാഗം കൂട്ടിച്ചേർക്കുകയും ചെയ്തു.
വൻകളിയുടെ തുടക്കത്തിൽ ഇരുശക്തികളുടേയും അതിർത്തികൾ തമ്മിലുള്ള അകലം 1500 കിലോമീറ്റർ ആയിരുന്നത് അതിന്റെ അവസാനമായപ്പോൾ വെറും 25 കിലോമീറ്ററായി ചുരുങ്ങി. ഇതിലൂടെ ചൈന അഫ്ഗാനിസ്താന്റെ അയൽരാജ്യമാകുകയും ചെയ്തു.
1801-ലെ ആംഗ്ലോ പേർഷ്യൻ ഉടമ്പടി
1798-ൽ ഇന്ത്യയിലെ ബ്രിട്ടീഷ് ഗവർണർ ജനറൽ ആയിരുന്ന മാർക്വെസ് വെല്ലസ്ലിക്ക് അഫ്ഗാനിസ്താനിലെ ദുറാനി ചക്രവർത്തിയായിരുന്ന സമാൻ ഷായിൽ നിന്നും ഒരു കത്ത് ലഭിച്ചു. ഇന്ത്യയിലേക്ക് ഒരു ആക്രമണം നടത്തുവാൻ ഉദ്ദേശിക്കുന്നെന്നും മറാഠരെ തുരത്തുന്നതിന് ബ്രിട്ടീഷുകാരുടെ സഹായം വേണമെന്നുമായിരുന്നു ഇതിലെ ഉള്ളടക്കം. അഹ്മദ് ഷാ ദുറാനിയുടെ ഇന്ത്യൻ ആക്രമണങ്ങൾ കെട്ടടങ്ങിയ ഒരു ശാന്തതയുടെ കാലത്ത്, വീണ്ടൂം ഒരു അഫ്ഗാൻ ആക്രമണം, വെല്ലസ്ലിക്ക് താല്പര്യമുണ്ടായിരുന്നില്ല. സമാൻ ഷായുടെ ഈ നീക്കത്തിന് കടിഞ്ഞാണിടാൻ, ഈസ്റ്റ് ഇന്ത്യ കമ്പനിയുടെ ഒരു പ്രതിനിധി (ജോൺ മാൽക്കം ) മുഖാന്തരം, വെല്ലസ്ലി പ്രഭു പേർഷ്യൻ സർക്കാരിനെ സമീപിക്കുകയും സമാൻ ഷാ ഇന്ത്യൻ ആക്രമണത്തിന് മുതിർന്നാൽ, അതിൽ നിന്നും പിന്തിരിയാനുള്ള നടപടിയെടുക്കണമെന്നും അഭ്യർത്ഥിച്ചു.
ദളിതർ
സംസ്കൃത പദമായ ദൽ (dal) എന്ന പദത്തിൽ നിന്നുമാണ് ദളിത്‌ എന്ന പദം ഉണ്ടാകുന്നത്. ചിതറിയ, മുറിഞ്ഞ എന്നിങ്ങനെയുള്ള അർത്ഥമാണ് സംസ്കൃതത്തിൽ പ്രസ്തുത പദത്തിന്. ദളിത്‌ എന്ന പദം അടിച്ചമർത്തപ്പെട്ടവർ ("oppressed") എന്നതിനെ കുറിക്കുന്നു. ഹൈന്ദവ ജാതി വ്യവസ്ഥ അനുസരിച്ച് ഒരു വർണവും ഇല്ലാത്തവരാണ് ദലിതർ. ദലിത് എന്ന പദം ഒരു ജാതിയെ കുറിക്കുന്നില്ല, മറിച്ച് ചരിത്രപരമായ കാരണങ്ങളാൽ സമൂഹത്തിൻറെ മുഖ്യധാരയിൽ നിന്നും ഒഴിച്ചുനിർത്തപെട്ട അനേകം ജാതികളെ പ്രതിനിധീകരിക്കുന്നു. സമൂഹശരീരത്തിൽനിന്നു വിച്ഛേദിക്കപ്പെട്ട ഒരു ജനവിഭാഗം എന്ന അർത്ഥം ലഭിക്കത്തക്ക രീതിയിൽ ദലനം ചെയ്യപ്പെട്ടത് (മുറിച്ച് മാറ്റപ്പെട്ടത്) എന്നാണ് ദലിതർ എന്ന വാക്കിൻറെ അർത്ഥം. ആദ്യമായി ദളിത്‌ എന്ന പദം ഉപയോഗിക്കുന്നത് മറാത്തി സാമൂഹിക പരിഷ്കർത്താവും വിപ്ലവകാരിയും ആയ ജ്യോതിറാവു ഫൂലെ ആണ്. 19-ആം നൂറ്റാണ്ടിൻറെ അവസാനത്തോടുകൂടി ബി.ആർ. അംബേദ്കർ റുടെ കാലത്താണ് ദളിത്‌ എന്ന പദത്തിനു കൂടതൽ പ്രചാരം ലഭിക്കുന്നത്. അടിച്ചമർത്തപ്പെട്ടവർ ജാതി വ്യവസ്ഥയ്ക്ക് പുറത്തു നില്ക്കുന്നതും തൊട്ടുകൂടായ്മ, തീണ്ടികൂടായ്മ തുടങ്ങിയവ അനുസരിക്കേണ്ട / ആചരിക്കേണ്ട ജനവിഭാഗങ്ങളെ ഒന്നിച്ചാണ് ഫൂലെ ദളിത്‌ എന്ന് വിളിച്ചത്.
ദ് ഗ്രേറ്റ് ഗെയിം
1801-ലെ ആംഗ്ലോ പേർഷ്യൻ ഉടമ്പടി
മൂന്നു വർഷങ്ങൾക്കു ശേഷം (1801-ൽ) ബ്രിട്ടീഷ് ഇന്ത്യ സർക്കാർ പേർഷ്യയുമായുള്ള ബന്ധം പുതുക്കി. ഇത്തവണ അഫ്ഗാൻ മുന്നേറ്റം മാത്രമായിരുന്നില്ല പ്രശ്നം. അതിനുപുറമേ നെപ്പോളിയന്റെ നേതൃത്വത്തിലുള്ള ഫ്രഞ്ചുകാരും പ്രധാന വിഷയമായിരുന്നു. പത്തൊമ്പതാം നൂറ്റാണ്ടിന്റെ തുടക്കത്തിൽ നെപ്പോളിയന്റെ ശക്തി, അതിന്റെ പരമോന്നതിയിലായിരുന്നു. നെപ്പോളിയൻ പേർഷ്യ വഴി, ഇന്ത്യയിലേക്ക് കരമാർഗ്ഗമുള്ള ഒരു യുദ്ധത്തിന്‌മുതിർന്നാലോ എന്ന ഭയം ബ്രിട്ടീഷുകാർക്കുണ്ടായിരുന്നു. പേർഷ്യൻ ഷാ ആയിരുന്ന ഫത് അലി ഷായും ബ്രിട്ടീഷുകാരും ഒരു പരസ്പരസഹകരണ കരാറിലേർപ്പെട്ടു. ഇത് ആംഗ്ലോ-പേർഷ്യൻ ഉടമ്പടി എന്നറിയപ്പെടുന്നു. അഫ്ഗാനികളെ മാത്രമല്ല ഫ്രഞ്ചുകാരേയും ഇന്ത്യൻ ഉപഭൂഖണ്ഡത്തിലേക്ക് പ്രവേശിക്കുന്നതിൽ നിന്ന് തടയുക എന്നതായിരുന്നു ഈ കരാറിന്റെ ലക്ഷ്യം. ഇതിനു പകരമായി പേർഷ്യൻ സൈന്യത്തിന് സൈനികസഹായം നൽകാമെന്ന് ബ്രിട്ടീഷുകാർ ഉറപ്പുനൽകി.
ദളിതർ
ദളിത്‌ എന്ന പദം ഇന്ന് ഏതെങ്കിലും താഴ്ന്ന ജാതിയെ കുറിക്കുവാനോ ഏതെങ്കിലും മതത്തെ കുറിക്കുവാനോ അല്ല ഉപയോഗിക്കുന്നത്, മറിച്ച് സ്വന്തമായ സംസ്കാരവും പാരമ്പര്യവും,  പ്രത്യേകമായ ജീവിതരീതി ഉള്ളതുമായ ഒരു സമൂഹത്തെ കുറിക്കുവാൻ ആണ്  ഉപയോഗിക്കുന്നത്. ദളിതർ പൊതുവായി ജാതി വ്യവസ്ഥയുടെ കാലത്ത് അറിയപെട്ടിരുന്നത് വിവിധ പേരുകളിലാണ്. അവർണ്ണർ, പഞ്ചമർ, ചണ്ടാലർ, ഹരിജൻ, തൊട്ടു കൂടാത്തവർ, തീണ്ടി കൂടാത്തവർ, പറയർ, പുലയർ, എന്നിങ്ങനെയാണ് പ്രസ്തുത പേരുകൾ. ദളിതരെ മനുഷ്യരായി പോലും ജാതി വ്യവസ്ഥ കാലത്ത് പരിഗണിച്ചിരുന്നില്ല. മഹാത്മാ ഗാന്ധി ആണ് ആദ്യമായി ദളിതരെ ഹരിജൻ എന്ന് വിളിച്ചത്. എന്നാൽ ഈ പദം വെളിവാക്കുന്ന ദുഷിച്ച അർത്ഥം മനസിലാക്കിയ ദളിതർ കോടതി മുഖേന ഇതിനെ നിരോധിക്കുകയും തങ്ങളെ ഈ പദമുപയോഗിച്ച് അഭിസംബോധന ചെയ്യുന്നവർക്കെതിരെ നിയമനടപടികൾ സ്വീകരിക്കാനും ഉള്ള അവകാശം നേടുകയും ചെയ്തു.
സവർണ്ണ ബ്രാഹ്മിണ വിഭാഗങ്ങൾ ദളിതരുടെ പക്കൽ നിന്ന് വെള്ളമോ ആഹാരമോ വാങ്ങി കഴിക്കുകയില്ല, അവരുടെ വീടുകളിൽ ഇന്നും ദളിത്‌ വിഭാഗങ്ങൾക്ക് അയിത്തം കൽപ്പിച്ചിരിക്കുന്നു. ദളിത്‌ ജന വിഭാഗങ്ങൾക്ക് അമ്പലങ്ങളിൽ പ്രവേശനം നിരോധിച്ചിരിക്കുന്ന ധാരാളം സ്ഥലങ്ങൾ വടക്കേ ഇന്ത്യയിൽ കാണുവാൻ സാധിക്കും. ഇന്നും കേരളം ഒഴികെയുള്ള ഒട്ടു മിക്ക സംസ്ഥാനങ്ങളിലും വർണ്ണ വിവേചനം നിലനില്ക്കുന്നുണ്ട് എന്നാണ് പലരും അഭിപ്രായപ്പെടുന്നതെങ്കിലും കേരളത്തിലും സ്ഥിതി വ്യത്യസ്തമല്ല.
ദ് ഗ്രേറ്റ് ഗെയിം
1801-ലെ ആംഗ്ലോ പേർഷ്യൻ ഉടമ്പടി
എന്നാൽ ഫ്രഞ്ചുകാർ ഏഷ്യയിലേക്ക് കടന്നില്ല എന്നതുകൊണ്ടൂം, അഫ്ഗാനികൾ ആഭ്യന്തരപ്രശ്നങ്ങൾ മൂലം തകർന്നടിഞ്ഞതും മൂലം ഈ ഉടമ്പടിയനുസരിച്ചുള്ള നടപടികൾ എടുക്കേണ്ടിവന്നില്ല.
ദളിതർ
ഇന്ത്യൻ ജനസംഖ്യയുടെ 25 ശതമാനത്തോളവും കേരള ജനസംഖഽയുടെ 12ശതമാനത്തോളവും ദളിത്‌ ജനവിഭാഗങ്ങൾ ആണ്. ഓരോ 18 മിനിറ്റിലും ഒരു ദളിതനെങ്കിലും അക്രമത്തിനു ഇരയാകുന്നു. ദിവസം മൂന്നു ദളിത്‌ സ്ത്രീകൾ എങ്കിലും ബലാൽസംഗത്തിന് ഇരയാകുന്നു. പ്രതിദിനം ദളിതർക്ക് നേരെ 27 അതിക്രമ കേസുകൾ എങ്കിലും റിപ്പോർട്ട്‌ ചെയ്യപെടുന്നു. ഓരോ ആഴ്ചയിലും 6 ദളിതരെ എങ്കിലും തട്ടി കൊണ്ട് പോകുകയോ കാണാതാവുകയോ ചെയ്യുന്നു.
ദ് ഗ്രേറ്റ് ഗെയിം
റഷ്യയുടെ മുന്നേറ്റങ്ങൾ
1807-ലെ ടിൽസിറ്റ് സമാധാനസന്ധിയോടെ നെപ്പോളിയനും റഷ്യയിലെ സാർ അലക്സാണ്ടറും ഒന്നു ചേരുകയും പേർഷ്യ വഴി ഇന്ത്യയിലേക്ക് ഒരു സംയുക്താക്രമണത്തിന് തയ്യാറെടുക്കുകയും ചെയ്തിരുന്നു. ഇതോടെ പേർഷ്യയുമായുള്ള ബന്ധം പുതുക്കാനുള്ള ശ്രമങ്ങൾ ബ്രിട്ടീഷ് സർക്കാർ ആരംഭിക്കുകയും പ്രതിരോധത്തിനുള്ള മുന്നൊരുക്കമായി എൽഫിൻസ്റ്റോണിനേയും മെറ്റ്കാഫിനേയും യഥാക്രമം അഫ്ഗാൻ സിഖ് സഭകളിലേക്കയക്കുകയും ചെയ്തു.
ദളിതർ
ഇതും കൂടി കാണുക
ർ]]
ദ് ഗ്രേറ്റ് ഗെയിം
റഷ്യയുടെ മുന്നേറ്റങ്ങൾ
തങ്ങളുടെ വടക്കൻ അതിർത്തിയിൽ നിന്നുള്ള റഷ്യൻ ഭീഷണീയെപ്പേടിച്ച് പേർഷ്യക്കാർ ആദ്യം ഫ്രാൻസിനോടൂം തുടർന്ന് ബ്രിട്ടണോടൂം സഹായമഭ്യർത്ഥിച്ചു. തുടക്കം വലിയ താൽപര്യം കാണിക്കാതിരുന്ന ബ്രിട്ടീഷുകാർ 1812-ൽ ആംഗ്ലോ-പേർഷ്യൻ ഉടമ്പടിയിൽ ഒപ്പുവച്ചു. ഏതെങ്കിലും യൂറോപ്യൻ ശക്തി, പേർഷ്യയെ ആക്രമിച്ചാൽ ബ്രിട്ടീഷുകാർ സൈനികമായോ അല്ലെങ്കിൽ 2 ലക്ഷം തോമൻ (Tomans) വാർഷികധനസഹായം നൽകിയോ സഹായിക്കാം എന്നതായിരുന്നു വ്യവസ്ഥ.
ദളിതർ
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സാമൂഹ്യവ്യവസ്ഥിതി വർഗ്ഗം:വർണ്ണവിവേചനം വർഗ്ഗം:ദളിതർ വർഗ്ഗം:വൃത്തിയാക്കേണ്ട ലേഖനങ്ങൾ
ദ് ഗ്രേറ്റ് ഗെയിം
റഷ്യയുടെ മുന്നേറ്റങ്ങൾ
എന്നാൽ ഈ കരാർ നിലവിൽ വരുന്നതിനു മുൻപേ പേർഷ്യക്കാർക്ക് റഷ്യയിൽ നിന്ന് വൻപരാജയങ്ങളേറ്റുവാങ്ങേണ്ടീവന്നിരുന്നു. ഇതിനോടൊപ്പം റഷ്യയുമായി 1813-ൽ ഗുലിസ്താൻ കരാറിലൊപ്പുവക്കാൻ നിർബന്ധിമാകുകയും ചെയ്തു. ഗുലിസ്താൻ കരാറനുസരിച്ച് ജോർജ്ജിയയടക്കമുള്ള കോക്കസസിന്റെ മിക്ക ഭാഗങ്ങളും റഷ്യയുടെ നിയന്ത്രണത്തിലായി. മാത്രമല്ല, കാസ്പിയൻ കടലിൽ യുദ്ധക്കപ്പലുകൾ വിന്യസിക്കുന്നതിൽ നിന്നും പേർഷ്യയെ ഈ കരാർ വിലക്കുകയും ചെയ്തു. 1921 വരെ നിലനിന്ന ഈ വിലക്ക്, തുർക്ക്മെൻ ജനതക്കെതിരെയുള്ള റഷ്യയുടെ പിൽക്കാലനടപടികൾക്ക് വളരെ സഹായകരമായി.
ഒന്നാം ആംഗ്ലോ-അഫ്ഗാൻ യുദ്ധം
റഷ്യയുടെ മദ്ധ്യേഷ്യയിലേക്കുള്ള കടന്നുവരവിനെ ഭീഷണിയായിക്കണ്ട ഇന്ത്യയിലെ ബ്രിട്ടീഷുകാർ അഫ്ഗാനിസ്താനിൽ തങ്ങൾക്കു സ്വാധീനമുള്ള ഒരു ഭരണകൂടം ഉണ്ടാക്കണമെന്നും അതുവഴി ബ്രിട്ടീഷ് ഇന്ത്യൻ ഭരണപ്രദേശങ്ങളിലേക്ക് കടക്കാനിടയുള്ള റഷ്യക്കാരെ അവിടെവച്ച് തടയാമെന്നും കണക്കുകൂട്ടി. എന്നാൽ അഫ്ഗാനിസ്താനിൽ നിലവിൽ ഭരണത്തിലിരുന്ന ദോസ്ത് മുഹമ്മദ് ഖാനെ പുറത്താക്കി മുൻ ദുറാനി ചക്രവർത്തിയായിരുന്ന ഷാ ഷൂജയെ ഭരണത്തിലവരോധിക്കാനുള്ള ബ്രിട്ടീഷുകാരുടെ ശ്രമം തുടക്കത്തിൽ വിജയമായിരുന്നെങ്കിലും 1841- 42 കാലയളവിൽ വൻപരാജയമേറ്റുവാങ്ങി അവർക്ക് അഫ്ഗാനിസ്താനിൽനിന്നും പിൻവാങ്ങേണ്ടിവന്നു.
കരുതിക്കൂട്ടിയുള്ള നിഷ്ക്രിയത്വം
അഫ്ഗാനിസ്താനിൽ ദോസ്ത് മുഹമ്മദ് ഖാന്റെ പിൻഗാമിയായി അധികാരത്തിലെത്തിയ അമീർ ഷേർ അലിയുടെ ഭരണകാലത്ത്, റഷ്യക്കാർ‍, ദക്ഷിണമദ്ധ്യേഷ്യയിലേക്ക് പിടിമുറിക്കിക്കൊണ്ടിരിക്കുകയായിരുന്നു. 1865-ൽ താഷ്കണ്ടും 1868-ൽ സമർഖണ്ഡും റഷ്യക്കാർ പിടിച്ചടക്കി. 1869-ൽ ബുഖാറയെ പിടിച്ചടക്കി ഒരു റഷ്യൻ സാമന്തദേശമാക്കി. റഷ്യക്കാരുടെ മുന്നേറ്റം ഭയന്ന് ഷേർ അലി, ബ്രിട്ടീഷുകാരോട് സഹായമഭ്യർത്ഥിച്ചു. ഇതിനെത്തുടർന്ന് 1869 മാർച്ചിൽ അമ്പാലയിൽ വച്ച് പുതിയ ബ്രിട്ടീഷ് ഗവർണർ ജനറൽ മേയോ പ്രഭുവുമായി ഒരു ചർച്ചയും നടന്നു. റഷ്യൻ ആക്രമണമുണ്ടാകുകയാണെങ്കിൽ സഹായിക്കുക, തന്റെ മകൻ അബ്ദ് അള്ളാ ജാനെ പി‌ൻ‌ഗാമിയാക്കുന്നതിൽ പിന്തുണക്കുക തുടങ്ങിയവയായിരുന്നു ഷേർ അലിയുടെ ആവശ്യങ്ങൾ.